Хидирназар Аллақуловга қай аҳволда? Нега уни оиласига кўриштирмаяпти?\n26 февраль куни тузилажак «Ҳақиқат ва тараққиёт» социал- демократик партияси ташаббускори, иқтисод фанлари доктори Хидирназар Аллақулов уйидан куч ишлатар тузилмалар ходимлари томонидан Андижон вилоятига олиб кетилган.\n“Элтуз” мухбири ҳолатни ўрганиш учун унинг яқинлари, қўни-қўшнилари ва Андижон вилояти Булоқбоши тумани ИИБ билан боғланди.\nХидирназар Аллақуловнинг оиласи – хотини, икки ўғли ва қизи бугун Андижон вилояти Булоқбоши туманига етиб борган. Хидирназар Аллақулов билан кўришиш имкони бўлмаган.\nХ.Аллақуловнинг воқеа гувоҳи бўлган (исмини сир тутишни хоҳлаган) қўшниси «Элтуз»га кеча нималар бўлганини сўзлаб берди.\n“Хидирназар аканинг уйига куч ишлатар тизимининг ўнтача ходими келди, – дейди қўшни. – Уни олиб кетиши кераклиги кўрсатилган қоғозни кўрсатди. Домла қаршилик қилди. Оиласи ҳолатни видеога олмоқчи бўлганда, уларнинг телефонлари тортиб олиб қўйилди.\nХидирназар ака эшикни ичкаридан қулфлаб олди, партиянинг хайрихоҳларига ҳам уни очмади. Бироз ўтгандан сўнг тақдирга тан бериб, орган ходимлари билан Андижонга кетишга рози бўлди.\nШовқин-сурон кўтарилди. Домланинг қизи уларга қаттиқ қаршилик кўрсатди. Одамлар орасида бирорта формалиси йўқ эди. Барчаси фуқаролик кийимида. Ўзини Булоқбоши тумани ИИБ терговчиси деб таништирган киши одамларга домлани нима сабабдан олиб кетаётганини қўлидаги қоғоздан ўқиб берди”.\nБулоқбоши тумани ИИБнинг майор рутбасидаги терговчисининг айтишича, партия фаоли Муҳаммадамин Эрматовга нисбатан ҳужжатларни сохталаштириш айби қўйилган. Бу кўрсатма Хидирназар Аллақулов томонидан берилган.\n– Бунга аниқлик киритиш учун Х.Аллақуловга икки марта чақирув қоғози юборганмиз, – дейди мулозим. – Келмагандан сўнг ИИБ ходимлари ёрдамида олиб келишга мажбур бўлдик. Х.Алақуловнинг аҳволи яхши. Унга ҳеч қандай руҳий ва жисмоний тазйиқлар бўлмаган.\nТергов бўлими ходими Х.Аллақулов яқинлари билан учраштирилмаётгани ҳақидаги саволларга жавоб бермади.\nАллақулов Булоқбоши тумани ИИБ тергов бўлими бошлиғи Сарвар Сиддиқовга телефон қилиб, “чақирув қоғози кеч келгани, қиш куни Тошкентдан Андижонга бориш мушкуллигини” тушунтирган.\n“Элтуз” мухбири эшитган аудиода тергов бўлими бошлиғи вазиятни тушуниб, чақирувни бошқа кунга ўтказишга рози бўлади. Афтидан, Ички ишлар вазирлиги ўз вазифаси қолиб, жорий ҳукумат мухолифларидан сиëсий ўч олиш маъракасида ўз ихтиëрига зид тарзда қатнаштирилмоқда.\n“Блогер” номи остида парваришланган троллар армияси ҳам Аллақуловни ëмонотлиқ қилиш учун тиришаëтганлиги кузатилади.\nХидирназар Аллақулов ҳақида икки оғиз сўз. У 1956 йилда Сурхондарё вилояти Олтинсой туманида туғилган. Термиз давлат университети ректори бўлиб ишлаган вақтида қўл остидаги ножўя ҳаракат қилган амалдорларни ишдан бўшатиб, ўзига душман орттирган.\nПрезидент Шавкат Мирзиёев 8 февраль куни “Сайлов қонунчилиги такомиллаштирилиши муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида”ги қонунни имзолаган.\nСайлов қонунчилигига киритилган ўзгартишларга кўра, президент сайлови, Олий Мажлис Қонунчилик палатаси, Қорақалпоғистон Республикаси Жўқорғи Кенгеси, вилоятлар, туманлар, шаҳарлар давлат ҳокимияти вакиллик органларига сайловлар бундан буён октябрь ойи учинчи ўн кунлигининг биринчи якшанбасида ўтказилиши белгиланган.\nШундан келиб чиққан ҳолда бу йилги президент сайлови 24 октябрь куни бўлиб ўтади. Сайловда Каримов даври мероси бўлган мавжуд қўғирчоқ партиялар вакилларигина номзод сифатида қатнашиши кутилмоқда.\ndata-title="Хидирназар Аллақуловга қай аҳволда? Нега уни оиласига кўриштирмаяпти?" data-description="<!-- wp:paragraph --> <p>26 февраль куни тузилажак «Ҳақиқат ва тараққиёт» социал- демократик партияси ташаббускори, иқтисод фанлари доктори Хидирназар Аллақулов уйидан ..." data-image="https://eltuz.com/wp-content/uploads/2021/02/rasm4298113.jpg" data-url="https://eltuz.com/asosiy-mavzular/216930/" data-services="facebook,odnoklassniki,twitter,telegram" data-counter="ig">


Оторбаев: Ўш қишда Ўзбекистон газисиз қолиши мумкин | ҚИРҒИЗИСТОН ЯНГИЛИКЛАРИ\nОторбаев: Ўш қишда Ўзбекистон газисиз қолиши мумкин\nЎш 2014-2015 йилнинг куз-қиш мавсумида газсиз қолиши мумкин, деб билдирди премьер-министр Жўўмарт Оторбаев. Жанубий пойтахтда 2014 йилнинг апрелидан буён зангори олов йўқ.\nПремьер-министр Жўўмарт Оторбаев бугунги матбуот анжуманида Ўзбекистон Қирғизистон жанубига газ бермаслигини билдирди. Зангори олов берилиши Ўзбекистон билан келишув муддатининг тугаганидан сўнг тўхтаганди.\n«Қишки мавсумда кўмирга ўтишимиз керак. Келаётган қишда Ўзбекистон газ бермайди, без алтернатив йўлларни қидиришимиз керак», — деди Оторбаев.\n«Кыргызгаз»нинг «Газпром»га сотилиши ортидан Ўзбекистон Ўшга газ беришни тўхтатганди.\nЎшга газни олиб келиш борасидаги музокаралар ҳамон самара берганича йўқ.\n«Газпром»нинг матбуот котиби Ольга Морева Kloop.kg’га ёзган хатида Ўзбекистон билан Қирғизистон жанубига газни олиб келиш бўйича сўзлашувлар давом этаётганини билдирганди.\nМорева хатида «Кыргызгаз»ни сотиш бўйича келишувлар битганини, бироқ «Газпром» давлатга газни олиб келиш жавобгарлигини ҳозирча тўлиғи билан олмаганини билдирди — котиб компания қачон бу жавобгарликни ўз зиммасига олишини айтмади.\nМатбуот котиби, шунингдек, Ўзбекистон билан сўзлашувлар нима самара берганига ҳам аниқлик киритмади.\n«Газпром»нинг Ўзбекистон билан музокаралари ҳақида май ойидан буён айтилиб келади, бироқ ушбу сўзлашувлар ҳалигача натижа бергани йўқ.\n«Озодлик» радиоси Ўшга газнинг тўхтатилишини «Кыргызгаз»нинг «Газпром»га сотилиши билан боғлиқлигини айтиб келади.\n« “Кыргызгаз”нинг «Газпром»га сотилгани ҳақидаги битим имзоланишидан тўрт кун ўтиб, 14 апрелда Ўзбекистон газ беришни тўхтатди», — деб ёзади «Озодлик».\nАввалги мақолаВИДЕО: Келдибеков устидан маҳкама кутилаётган «жарроҳлик амалиёти» сабаб қолдирилди\nНавбатдаги мақолаКриминал авторитет Батукаев Владикавказдан экстрадиция қилинади


Роналду қаллиғининг яланғоч ҳолда тушган сурати миллионлаб лайк тўплади - 24.02.2021, Sputnik Ўзбекистон\n"Ювентус" футболчиси Криштиану Роналдунинг севгилиси - модель Жоржина Родригес Instagram’даги саҳифасига янги суратни жойлаштирди. 24.02.2021, Sputnik Ўзбекистон\nТОШКЕНТ, 24 фев — Sputnik. "Ювентус" ва Португалия терма жамоаси футболчиси Криштиану Роналдунинг севгилиси - модель Жоржина Родригес Instagram’даги саҳифасига янги суратни жойлаштирди.Жоржина фотосуратда яланғоч ҳолда тушган – модель ўзини фақат машҳур брендлардан бирининг сумкаси билан тўсган. Роналдунинг қаллиғи мунтазам равишда реклама кампанияларида қатнашади.26 ёшли Роналдунинг севгилиси жойлаштирган сурати унинг мухлисларини анча хурсанд қилди. Атиги икки кун ичида бу пост миллионлаб лайк тўплади, фойдаланувчилар унинг остида кўп ижобий изоҳларни қолдиришди.Баъзи фойдаланувчилар бу уларнинг Испания моделининг энг севимли фотосурати эканлигини таъкидлашди.\n13:41 24.02.2021 (янгиланди: 16:38 12.03.2021)\n© AFP / ALBERTO PIZZOLIАргентинско-испанская модель и актриса Джорджина Родригес\n"Ювентус" футболчиси Криштиану Роналдунинг севгилиси - модель Жоржина Родригес Instagram’даги саҳифасига янги суратни жойлаштирди.\nТОШКЕНТ, 24 фев — Sputnik. "Ювентус" ва Португалия терма жамоаси футболчиси Криштиану Роналдунинг севгилиси - модель Жоржина Родригес Instagram’даги саҳифасига янги суратни жойлаштирди.\nЖоржина фотосуратда яланғоч ҳолда тушган – модель ўзини фақат машҳур брендлардан бирининг сумкаси билан тўсган. Роналдунинг қаллиғи мунтазам равишда реклама кампанияларида қатнашади.\n"Carpe diem (фурсатдан фойдаланинг. - таҳ.)" – деган изоҳ ёзган суратга.\n26 ёшли Роналдунинг севгилиси жойлаштирган сурати унинг мухлисларини анча хурсанд қилди. Атиги икки кун ичида бу пост миллионлаб лайк тўплади, фойдаланувчилар унинг остида кўп ижобий изоҳларни қолдиришди.\nБаъзи фойдаланувчилар бу уларнинг Испания моделининг энг севимли фотосурати эканлигини таъкидлашди.


Бунёдбек бунёд қилган термометр қандай ишлайди? - hudud24.uz\n2021, 19-Aprel | 10:09\nБош саҳифа Муҳим Бунёдбек бунёд қилган термометр қандай ишлайди?\nБунёдбек бунёд қилган термометр қандай ишлайди?\n09:51 / 02-04-2020\nМухбиримиз вирус юқишининг олдини олувчи инновацион воситалар ишлаб чиқараётган мутахассислар билан суҳбатлашди.\nИнновацион ишланмаларни жорий этиш илмий-амалий маркази директори ўринбосари:\n— Инновацион ишланмаларни жорий этиш илмий-амалий маркази томонидан COVID-19 коронавирусидан юқори равишда ҳимояланиш мақсадида бир қатор лойиҳалар амалга оширилмоқда.\nТалабаларимиздан бири Бунёдбек Зарипов иссиқлик ҳароратини ўлчайдиган термометр ихтиро қилди. У 3D принтердан чиқарилган бўлиб, тана ҳароратини узоқдан туриб лазер ёрдамида ўлчайди.\nУнинг афзаллик томонлари шундаки, хориждан келтириладиган асбоб-ускуналардан фарқли ўлароқ анча арзон ва ҳамёнбоп. Масалан, ушбу восита хориждан харид қилинса, бир донаси 36 АҚШ долларига тўғри келади. Ўзимизда ишлаб чиқарилаётгани эса 220 минг сўмга айланади. Ҳозирда ушбу воситанинг прототипи ишлаб чиқилмоқда. Ва синов ишлари олиб борилмоқда.\nЯна бир ишланма бу 3D принтердан чиқарилган махсус ниқоб. Ҳозир пандемия пайтида бу воситалар жуда талабгир, 15-18 минг сўм атрофида. Кўз яллиғланиши орқали ҳам вирусни юқтириб олмасликдан ҳимоялайди. Ундан кўп маротаба фойдаланса ҳам бўлади. Карантин даврида дорихона ва супермаркетларда тарқатилса, жуда асқотади. Биз кундалик фойдаланаётган ниқобларимиз юз фоиз талабга жавоб беради, деб бўлмайди.\nҲозирда карантин бўлишига қарамай, кўплаб озиқ-овқат дўконлари фаолият олиб бораяпти. Дўконларга кириб чиқишда фойдаланадиган ҳар бир одам учун эшик тутқичлари ҳам ишлаб чиқараяпмиз. Бу воситалар инфекция юқишининг олдини олади. Биз ҳозирда бир жамоа бўлиб уй шароитида ана шу каби воситаларни ишлаб чиқараяпмиз. Уларни етарли миқдорда ишлаб чиқариб бўлгач, Инновацион ривожланиш вазирлиги номидан дорихона ва супермаркетларга тарқатмоқчимиз.\nАввалги мақолаЛола Саидова: Инсонлар ўз интеллекти устида ишламай қўйди\nКейинги мақолаБор бўлинг, меҳридарё одамлар…


Gig-news — Teletype\n“Вакциналар борасида улкан муваффақиятга эришилди. Биз транспортировка ва логистика борасида тайёр турибмиз. Бизда хавфсиз эканликка синовдан ўтса, жўнатилишга тайёр турган 2 млн доза вакцина бор”, деб айтган Трамп матбуот анжуманда.\nТаъкидланишича, бу миқдордаги вакцина кичикроқ штат, мисол учун, Нью-Мексико аҳолисини тўлиқ эмлаш учун етади. Айни вақтда АҚШда 328 млндан кўпроқ одам яшайди.\nАҚШда бошқа давлатлардаги каби эмлашга рухсат берилган вакцина ҳали мавжуд эмас. Ҳозирда вакциналарнинг синовлари олиб борилмоқда, олимлар уларнинг самарали ва хавфсиз эканини исботлашгач, уларни қўллашга рухсат олишади. Шундан кейингина ҳукумат ушбу дозаларни сотиб олиб, аҳолини эмлашни бошлаши мумкин.\nТрампнинг таъкидлашича, АҚШда айни вақтда коронавирусга қарши 8 та вакцина устида ишлар олиб борилмоқда. Унинг айтишича, бу борада АҚШда “ҳаммаси жойида”.\nБу орада АҚШда коронавирусдан вакцина ишлаб чиққанини эълон қилган Moderna компанияси ёлғончиликда гумон қилинмоқда. Таъкидланишича, гўёки компания вакцина яратгани ҳақидаги хабарлардан кейин акциялари қимматлашиши ортидан пул ишлаб олмоқчи бўлган.\nJune 5, 2020, 19:49


Япония март ойидан чет эллик спортчиларга мамлакатга киришга рухсат бериши мумкин / Olamsport.com\n01 мар 17:17\nЯпония март ойидан чет эллик спортчиларга мамлакатга киришга рухсат бериши мумкин\nТеглар : ОлимпиадаЯпония\nЯпония ҳукумати Токио-2020 Олимпия ва Паралимпия ўйинларида иштирок этадиган спортчиларга ҳозир амал қилиб турган фавқулодда вазият тартиби бекор қилинганидан кейин уларга мамлакатга киришга рухсат бериш имкониятини кўриб чиқмоқда.\nЯпонияда ҳозир иммиграция чекловлари ўрнатилган. Олимпиада саралаш мусобақаларининг бир қисми апрель ойида бошланиши керак.\nШу муносабат билан чет эллик спортчилар Японияга кириш учун март ойининг охирида рухсат олишлари мумкин. Бунда улар мамлакатга кириш учун ҳозир амал қилаётган “Махсус вазиятлар”нинг кенгайтирилган тартибидан фойдалана оладилар.\nЧет эл спортчиларига мамлакат чегарасидан ўтганларидан кейин икки ҳафталик карантин жорий этилмайди. Аммо уларга спорт объектлари ва турар жойларни тарк этиш ҳамда жамоат транспортидан фойдаланиш ман этилади.\nМўминжон Абдуллаев Токио Олимпиадасига боради! 3\nТокио Олимпиадасига тайёргарлик муҳокама қилинди + ФОТО 0\nТокио Олимпиадаси лицензиялари учун курашадиган аёллар терма жамоаси таркиби маълум 0


Ўзбекистонда даромад солиғи камайиши 2019 йилда аҳоли даромадини 6,5 фоиз оширади | BETAKROR BUXORO!\nЖисмоний шахслар учун даромад солиғи ҳозир прогрессив шкала бўйича ҳисобланиб, унинг энг юқори ставкаси 22 фоизга тенг. 2019 йил 1 январдан бошлаб ушбу солиқ 12 фоизга тушиб, ясси шкалада ҳисобланади. Бундан ташқари, ҳозир ягона ижтимоий тўловлар даромаднинг 25 фоизини ташкил этса, 2019 йилдан бошлаб 15 фоизгача туширилади. Фуқароларнинг 8 фоизлик суғурта бадали эса бекор қилинади. Бунинг натижасида жисмоний шахсларнинг солиқдан кейин қоладиган даромади кўпайиши кутилмоқда.\nТадбиркорларнинг тушумидан олинадиган мажбурий ажратмалар ҳам 2019 йилдан тўлиқ бекор қилиниши режалалаштирилган. Йиғилишда айтилишича, бунинг натижасида корхоналарда қўшимча 5,2 трлн сўм даромад қолади.\nБундан ташқари юридик шахслар мол-мулк солиғи 5 фоиздан 2 фоизгача, фойда солиғи 14 дан 12 фоизгача, кичик бизнес субъектлари ягона солиғи 5 фоиздан 4 фоизгача камайтирилиши натижасида тадбиркорлар ихтиёрида 2 трлн сўм қўшимча маблағ қолади. Умуман олганда, 19 та солиқ ва мажбурий тўловлар 15 тагача камайтирилади.\n2019 йилги бюджет харажатлари ҳам асосан ижтимоий ва иқтисодий соҳаларга йўналтирилади ва аҳоли даромадини оширишга сарфланади.\n“Келгуси йил ҳам бюджетдан тўланадиган ойлик, пенсия ва нафақаларни инфляция даражасидан кам бўлмаган миқдорда ошириш сиёсатини давом эттиришимиз керак. Бунда ойлик маошининг ўсиши нисбатан паст бўлган ижтимоий соҳа ходимларига асосий эътибор қаратиш, жумладан, тиббиёт ходимларининг ойлигини 26,5 фоизга, олий таълим ва фан муассасалалари ходимлари иш ҳақини 1,5 баробарга ошириш зарур”, – деди Шавкат Мирзиёев.\nКелгуси йилда ижтимоий нафақалар учун маблағлар ҳажмини 20 фоиз кўпайтириш, умуман, ойлик ва унга тенглаштирилган тўловларнинг давлат бюджети харажатидаги улушини 49 фоиздан 54 фоизга ошириш режалаштирилмоқда.\nПрезидент бундай енгилликлар натижасида бюджет тушумларини таъминлаш бироз қийинлашиши ҳақида айтиб, йиғилишдагиларга кейинги йилда бюджет дефицитини қисқартириш, даромадларни кўпайтириш, жумладан, ишчилар сони ва иш ҳақини легаллаштириш бўйича тизимли ишларни амалга оширишни буюрди. Қўшилган қиймат солиғи тўлашнинг соддалаштирилган механизмини жорий этиш, мавжуд имтиёзларни тўлиқ хатловдан ўтказиб, оптимизация қилиш бўйича ҳам топшириқлар берди. Шунингдек, иқтисодий идораларга солиқ сиёсатидаги ўзгаришлар бўйича қонун лойиҳасини пухта ишлаб чиқиб, яқин вақт ичида Олий Мажлисга тақдим этиш вазифасини қўйди.\nЖорий йилда ҳам бюджет дефицити рўй бериши кутилмоқда. Бунга асосан йил давомида ошиб бораётган имтиёзли кредитларнинг ва ижтимоий дастурларнинг давлат бюджети томонидан молиялангани сабаб қилиб кўрсатилаяпти.


9 сентябрь,2017, 09:46 1318\nАнвар Бойназаров халқаро турнирни ғалаба билан бошлади 723 22.04.2018\nАнвар Бойназаров 21 апрел куни “EM LEGEND” турнирида рингга чиқади 799 03.04.2018\nРасман! Ўзбекистонда ММА федерацияси ташкил этилди 2318 06.03.2018\nТаиландлик спортчи Анвар Бойназаровни ярим финалда тўхтатди 1567 20.01.2018\nАнвар Бойназаров ярим финал жангини ўтказмоқда. LIVE 1017 20.01.2018\nТеглар: Asian Fight-2017 Анвар Бойназаров Ўзбекистон\nМундиал сари. Танишинг - Франция терма жамоаси 894\nНима учун “Реал” ва "Ливерпуль"нинг минглаб мухлислари ЕЧЛ финалига боришдан бош тортмоқда ёхуд Киевда вазият қандай? 843\nМората ва Фабрегас ЖЧ-2018да қатнашмайди ёхуд Испания термасининг якуний таркиби билан танишинг 773\nАзизбек Муталлиев жаҳон чемпионларига нималар совға қилингани, "Локомотив" ПФК берган либослар ва бошқалар ҳақида 750\nҲамдамовнинг жамоаси премьер-лигани тарк этди 629\nСалоҳ "Реал"дан қанча маош талаб қилмоқда? 596\nМесси бешинчи марта "Олтин бутса"ни қўлга киритди ва янги жаҳон рекордини ўрнатди 513


Излаш - Tag - duo\nBrand: Бошқа нашриётлар китоблари Код: 2424\n«Тонгги ва кечки дуолар» Қўлингиздаги ушбу китобчада Расулуллоҳ соллаллоҳу алайҳи васаллам умматларига тавсия килган тонгги ва кечки дуолар жамланган. Ушбу дуоларни ўкиб юришни одат қилганлар Аллоҳ таолонинг ҳимоясида бўлади, иншааллоҳ. &..\nBrand: Бошқа нашриётлар китоблари Код: O2157\nBrand: Бошқа нашриётлар китоблари Код: 2485\n«Нурли дуолар ва вирдлар. Муножоти мақбул»\n«Нурли дуолар ва вирдлар. Муножоти мақбул»Муаллиф: Муҳаммад Тақий УсмонийТаржимон: Абдуллатиф АллоқуловНоми: «Нурли дуолар ва вирдлар. Муножоти мақбул»Нашриёт: «Hilol-nashr»Сана: 2020 йилҲажми: 320 бетISBN: 978-9943-6457-5-2Ўлчами: 84×108 1/32Муқоваси: қаттиқЎзбеки..\nBrand: «Hilol» нашриёт-матбааси Код: 2173\n«Qur'oniy duolar»(plakat)Tuzuvchi: Akbarali Qobul o'g'liNomi: «Qur'oniy duolar»Nashriyot: «Hilol» nashriyot-matbaasiSana: 2019 yilO'lchami: 450x600 mm (A2)Qog'ozi: yumshoq, laminatsiya qilingan..\nBrand: «Ғафур Ғулом» Код: 645\n«Дуога қўл очинг» (қаттиқ муқова)\n«Дуога қўл очинг» Дуодан мурод - унинг ижобат бўлишидир. Кимники тилидан, дилидан Аллоҳнинг зикри бир сония ҳам тушмаса унинг дуоси тезда қабул бўлади. Агарда Аллоҳнинг зикри ора-чора бўлса, дуоси ҳам ора-чора қабул бўлади. Илоҳи Яратганнинг зикри билан яшашни барчамизга нас..\nBrand: Бошқа нашриётлар китоблари Код: 1939\n«Зикр, дуо ва вирдлар»\n«Зикр, дуо ва вирдлар» Мендан қалбни қандай поклаш ва уни уйғоқ ҳолда қандай ушлаб туриш ҳақида, хусусан тунни қоим қилиш тўғрисида кўп сўрашади. Мен муолажанинг бир йўли сифатида Аллоҳнинг зикрини кўпроқ қилиш керак, деб жавоб бераман. Тун намозини қисқача тушунтираман. ..\nBrand: «Sano-standart» Код: 950\n13 дан 24 гача кўрсатиляпти. Жами 25 та (3 саҳифада)


Довуд ҳамда Сулаймон алайҳиссалом – .:: Xadicha.uz\nДовуд ҳамда Сулаймон алайҳиссалом\nУшбу оятларда зикр қилинган Довуд ҳамда Сулаймон алайҳиссаломнинг экинзор ҳақидаги ҳукмлари, тафсирчи уламоларимиз ривоят қилишларича, қуйидагича бўлган:\nЎз даврининг Пайғамбари ва подшоҳи бўлмиш Довуд алайҳиссаломнинг ҳузурларига икки киши ораларида ҳукм чиқаришни сўраб келишибди. Улардан бири экинзор соҳиби, иккинчиси қўйлар эгаси экан.\n«Ўшанда у(экинзор)га қавмнинг қўйи кечаси тарқалиб кетган эди».\nКечаси билан экинзорни пайҳон қилиб, еб битирган эди. Довуд алайҳиссалом икки томоннинг гапини эшитиб бўлиб, қўйларни экинзор эгасига берилишига ҳукм чиқардилар. Пайҳон бўлиб йўқолган экинзор ўрнига уни пайҳон қилган қўйларни олиб бериш айни адолат эди. Бу ҳукмдан кейин қайтиб кетаётган қўй эгаси Сулаймонни алайҳиссалом кўриб қолиб, бўлган ҳодисани у кишига айтиб берди. Шунда Сулаймон алайҳиссалом оталари Довуд алайҳиссалом олдиларига кирдилар ва\n«Эй Аллоҳнинг набийи, ҳукм, сиз чиқарган ҳукмдек бўлмаслиги керак эди», дедилар. Довуд алайҳиссалом:\n«Қандай бўлиши керак эди?» дедилар. Сулаймон алайҳиссалом:\n«Қўйни экинзор эгасига беринг, у фойдаланиб турсин. Экинзорни эса, қўй эгасига беринг, уни тузатиб асл ҳолига келтирсин. Сўнгра ҳар ким ўз нарсасини қайтариб олади. Экинзор эгаси экинзорини эски ҳолига келгандан сўнгра қайтариб олади. Қўй эгаси ҳам қўйларини қайтариб олади», дедилар. Шунда Довуд алайҳиссалом:\n«Ҳукм, сен чиқарган ҳукмдир», дедилар.\n«Биз уларнинг ҳукмига шоҳид бўлган эдик».\nШунинг учун ўша адолатга қўшиб, бузилган нарсани тузатишни ҳам ўз ичига олган ҳукмни чиқарди.\n«Бас, Биз уни Сулаймонга фаҳмлатдик. Уларнинг ҳар бирига ҳукмни ва илмни берган эдик».\nЯъни, ҳам Довудга алайҳиссаломга, ҳам Сулаймон алайҳиссаломга ҳукмни ва илмни берган эдик. Довуд алайҳиссалом чиқарган ҳукм ҳам хато эмас. Адолатли ҳукм эди. Аммо Сулаймон алайҳиссаломнинг ҳукмлари тўғрироқ, мукаммалроқ бўлди.\n«Довуд билан бирга тасбиҳ айтсин деб тоғларни ва қушларни бўйинсундириб қўйдик. Шуларни қилгувчи бўлган Бизмиз».\nДовуд алайҳиссалом хушовоз муножотлари ила машҳур бўлганлар. У зот алайҳиссалом Тавротни тиловат қилганларида, осмонда учиб келаётган қушлар тўхтаб қолишар ва у кишига қўшилиб тасбиҳ айтишар эдилар. Шунингдек, тоғлар ҳам ўзига хос услуб билан у кишига қўшилиб тасбиҳ айтиши қушларникидан ҳам ғаройиб бўлган.


Жиззахда хизматлар кўрсатиш соҳаси ривожланмоқдами? » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Жиззахда хизматлар кўрсатиш соҳаси ривожланмоқдами?\nҲозирги вақтда хизмат кўрсатиш соҳаси ривожланиш даражаси жамиятнинг илғор ривожланишининг мезонига айланди.\nХизмат кўрсатиш тизимини такомиллаштириш ва модернизация қилиш аҳолининг турмуш даражасини, инвестицион муҳитини, ишбилармонлик муҳитини ва бизнесни ривожлантиришни яхшилайди.\nВилоятда амалга оширилган ислоҳотлар кўрсатилган бозор хизматларининг ўсиш суръати14,1 фоизга ошишига олиб келди. 2018 йил январь-август ойларида дастлабки маълумотларга кўра кўрсатилган хизматлар ҳажми 1976,6 млрд.сўмга тенг бўлди. Кўрсатилган хизматлар умумий ҳажмида энг катта улуш савдо хизматлари (37,6 %), транспорт хизматлари (18,8 %), молиявий хизматлар (14,0 %), алоқа ва ахборотлаштириш хизматлари (6,8 %) ташкил этади.\n2018 йил январь-август ойларида дастлабки маълумотларга кўра, кўрсатилган бозор хизматлари ҳажми 1976,6 млрд. сўмга тенг бўлди. Ўтган йилнинг шу даврига нисбатан ўсиш суръати 114,1 % ни ташкил этди.\n2018 йил январь-август ойларида иқтисодий фаолият турлари бўйича молиявий хизматлар (50,1 %),соғлиқни сақлаш хизматлари (26,2 %)меъморчилик, муҳандислик изланишлари, техник синовлар ва таҳлил соҳасидаги хизматлар (22,6 %), ижара хизматлари (21,1 %), каби хизмат турларида юқори ўсиш қайд этилди.\nНисбатан пастроқ ўсиш суръатлари кўчмас мулк билан боғлиқ хизматлар (102,1 %), шахсий хизматлар (102,7 %), транспорт хизматлари (104,0 %), каби хизмат турларида қайд этилди.\nЖами молиявий хизматларҳажмида суғурта ва нафақа таъминоти бўйича хизматлардан ташқари молиявий хизматларнинг улуши (90,8 %) этакчиликқилмоқда.\nСуғурта ва нафақа таъминоти бўйича хизматлардан ташқари молиявий хизматларнинг асосийқисмини пул-кредит соҳасида воситачилик хизматлари (97,4 %) ташкил этади.\nАхборот-коммуникация технологиялари соҳасида юқори технологик хизматларни янада ривожлантириш, кўрсатилаётган хизматларнинг янги турларини кенгайтириш, шунингдек, кўрсатилаётган хизматларнинг сифатини яхшилаш алоқа ва ахборотлаштириш хизматларининг ўсишига таъсир кўрсатди.\nАлоқа ва ахборотлаштириш хизматлари ҳажмида энг катта улуш (99,3 %) телекоммуникация хизматларига (кабел ва мобил алоқа хизматлари, Интернет тармоғи, йўлдошли алоқа хизматлари ва бошқалар) тўғри келади.\n2018 йил январь-август ойларида жами алоқа ва ахборотлаштириш хизматларининг 0,4 % нашриёт хизматларига тўғри келди.\nКомпьютерда дастурлаштириш хизматларининг улуши жорий даврда алоқа ва ахборотлаштириш хизматлари умумий ҳажмининг 0,1 % ни ташкил этди.\nЯшаш ва овқатланиш бўйича хизматлар ҳажмида озиқ-овқат ва ичимликлар билан таъминлаш бўйича хизматлар 82,9 % улуш билан этакчилик қилмоқда. Яшаш бўйича хизматлар улуши 17,1 % га тўғри келади.\nЖиззахда бозор хизматларининг ўсиш суръати 12,0 фоизга ошди


НҲҲ лойиҳалари: санация жараёни мониторингини жорий қилиш таклиф қилинмоқда | NORMA.UZ\nНҲҲ лойиҳалари: санация жараёни мониторингини жорий қилиш таклиф қилинмоқда\nЯгона порталда Судгача санациядан ўтказиш, шунингдек корхоналарни судгача ва суд санацияси жараёни мониторингини амалга ошириш тартиби тўғрисидаги низомнинг лойиҳаси эълон қилинди.\nЭслатиб ўтамиз, ҳозирги пайтда Ўзбекистонда Судгача санациядан ўтказиш тартиби тўғрисида низом амалда.1\nНизомнинг янги таҳрири билан, лойиҳага кўра, қарздорларни судгача ва суд санацияси жараёни мониторингини жорий қилиш кўзда тутилган.\nБарча мулкчилик шаклидаги корхоналар санациясини мониторинг қилиш Давлат рақобат қўмитаси ва унинг ҳудудий органлари томонидан амалга оширилади.\nҚарздорни молиявий соғломлаштириш режаси мониторинг бўйича асосий дастурий ҳужжат бўлади. Қарздорнинг мулкдори, иштирокчиси, акциядорлар ёки кредиторлар умумий йиғилиши режани тасдиқлайди ва уни Давлат рақобат қўмитаси билан келишади.\nАгар судгача ва суд санацияси Вазирлар Маҳкамаси, Давлат рақобат қўмитаси қарори билан ёки хўжалик суди томонидан тайинланган бўлса, қарздор монополияга қарши органга ҳар ойда корхонанинг молиявий ҳолати тўғрисидаги ахборотни тасдиқланган шакл бўйича тақдим этади.\nҚарздорни санациялашнинг бориши тўғрисидаги йиғма ахборот судгача ва суд санациясини тақдим этган органга юборилади.\nАгар мониторинг якунлари бўйича санацияни ўтказишнинг самарасизлиги ўрнатилса, судгача ёки суд санациясини тақдим этган органга уни муддатидан олдин тугатиш тўғрисида хулоса киритилади.\nЛойиҳа билан ўз кучини йўқотган деб тан олинадиган айрим норматив ҳужжатларнинг рўйхати кўзда тутилган.\nАгар қарздор банкрот бўлса нима қилиш керак?\n1 Вазирлар Маҳкамасининг 26.07.1999 йилдаги 362-сон қарорига 2-илова.


Болаликнинг бахтиёр лаҳзалари - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nБолаликнинг бахтиёр лаҳзалари\nЧоп этилган 08 Июн 2017\tКӯришлар: 638\nХалқаро болаларни ҳимоя қилиш кунига бағишлаб Қўрғонтепа шаҳрида кўпсонли болалар ва ўсмирлар иштирокида байрам дастури бўлиб ўтди. Мазкур тадбир доирасида ёш рассомлар, энг яхши ихтирочилар танлови, велосипедчилар ва ёш ҳайдовчилар пойгаси ўтказилди. Унда шаҳар болалари иштирок этиб, ўз маҳорат ва истеъдодларини намойиш этишди.\nБайрам тадбирида вилоят раисининг ўринбосари Махфират Хидирзода ва Қўрғонтепа шаҳри раҳбарияти қатнашиб, фаол иштирок этганларга хотира совғалари топширди.\n- Болалар ва ўсмирлар бизнинг келажагимиз бўлиб, уларнинг таълим ва тарбияси учун мамлакатимизда барча шароитлар муҳайё этилган, - деди М. Хидирзода. – Бугун болалар, айниқса, етим ва қаровчисиз қолган гўдаклар ҳимояси ҳамда тарбиясига катта ғамхўрлик зоҳир этилмоқда.\nШунингдек, вилоят раиси ўринбосари ногирон болалар билан учрашиб, уларга турли совғалар топширди.\nТадбир сўнггида байрам концерт дастури намойиш этилди.\nКутубхоналарнинг ягона тармоғи\nКўлоб шаҳридаги Шамсиддин Шоҳин номли вилоят кутубхонаси ташаббуси билан кутубхоначилар учун вилоят семинари ўтказилди.\nДавлат ҳокимияти Хатлон вилояти ижроия органи Ахборот-таҳлил бўлимидан хабар беришларича, мазкур семинар кутубхона соҳасининг раҳбарлари ҳамда замонавий технологиялар билан ишлайдиган ёш мутахассислари иштирокида «Интернет тармоғига уланиш, анъанавий кутубхоналар фаолиятини шакллантириш ва марказий кутубхоналар қошида электрон кутубхоналарни йўлга қўйиш» мавзусида бўлиб ўтди.\nМанбанинг маълум қилишига кўра, бундан сўнг анъанавий кутубхоналар электрон кутубхоналар билан фаолиятларини муштарак ҳолда сайқаллаштирадилар.\nСеминарда 50 нафар кутубхоначи ва вилоят Маданият бошқармасининг Кўлоб минтақасидаги вакили иштирок этиб, ўзларининг фойдали маслаҳатлари билан ўртоқлашдилар.\nЧегарачилар билан учрашув\nХатлон вилояти раиси ўринбосари Махфират Хидирзода ва бир гуруҳ аскарлар оналари Фархор ноҳиясида жойлашган ҳарбий қисмлардан бирига ташриф буюришди. Улар аскарларнинг яшаш шароитлари билан танишиб чиқдилар. Сўнгра оналар байрам дастурхони тузаб, ҳарбий қисм хизматчиларини чегарачилар куни билан қутлашди. Учрашув сўнггида концерт дастури намойиш этилди.\nМазкур ҳарбий қисмда хизмат қилаётган аскарлардан бирининг онаси барча оналар номидан фарзандларининг ҳарбий бурчларини ўташлари учун қулай шароитлар яратилганлиги боис миннатдорчилик изҳор этди:\n- Биз учун фарзандларимизнинг армияда хизмат қилишлари ва она-Ватан ҳамда эл осойишталигини ҳимоя этишлари катта шарафдир, - деди онахон сўзга чиқиб.\nҲарбийлар қошида сўзга чиққан М. Хидирзода: - «Оналар учун барча аскарлар бола ҳисобланади. Шунга қарамай, уларнинг зиммасига катта масъулият – Ватан ҳимояси юклатилган. Улар ҳамиша сергак бўлиб, мустақил Тожикистонимиз тинчлиги ва осойишталигини қўриқлайдилар», - деди.\nМазкур тадбир Бирлик ва миллий тотувлик байрамининг 20 йиллигига тайёргарлик доирасида бўлиб ўтди.\nНашавандликка қарши кураш тадбирлари\nҚўрғонтепа шаҳрида Хатлон вилояти Нашавандликнинг олдини олиш координацион кенгашининг мажлиси бўлиб ўтди.\nВилоят Соғлиқни сақлаш бошқармаси раҳбарияти жорий йил бошидан буён ўтган вақт мобайнида бажарилган ишлар ҳамда аҳоли ўртасида Соғлом турмуш тарзини шакллантириш марказининг нашавандликнинг олдини олиш бўйича ўтказган тадбирлари юзасидан ҳисобот берди.\nКўлоб шаҳри, Шаҳритуз ва Восе ноҳиялари Нашавандликнинг олдини олиш координацион кенгашлари ўз фаолиятлари юзасидан ҳисобот тақдим этишди.\nХатлон вилояти Нашавандликнинг олдини олиш координацион кенгаши котиби Насим Ҳомидов йиғилиш қатнашчиларига ҳисоботлари тингланган кенгашлар фаолиятлари текшируви натижаларини маълум қилди. Аҳоли ўртасида нашавандликнинг олдини олиш тадбирларини яхшилаш зарурати қайд қилиб ўтилди.\nМажлис Тожикистон Республикаси Президенти қошидаги Наркотиклар назорат қилиш агентлиги Хатлон вилояти бошқармаси бошлиғи, Хатлон вилояти Нашавандликнинг олдини олиш координацион кенгаши раисининг ўринбосари Зафар Сайфуллозода бошчилигида бўлиб ўтди.\nДаштижумда халқ ҳунармандчилиги ривожланади\nШамсиддин Шоҳин ноҳиясининг Даштижум қишлоғида Бирлик ва миллий тотувлик байрамининг 20 йиллигини муносиб кутиб олиш ҳамда халқ ҳунармандчилигини ривожлантириш мақсадида қизларга тикувчилик ҳунари ўргатилмоқда.\nДаштижумлик 40 нафар қиз маҳоратли тикувчи Гулдаста Муқимовадан бу касб сирларини ўзлаштиришмоқда.\n- Қизларга чакан кўйлак ҳамда игна билан тикиш сирларини ўрагатаман, - дейди Гулдаста Муқимова. – Халқ ҳунармандчилигини тиклаш Тожикистон Республикаси Ҳукуматининг мамлакатимизда сайёҳликни ривожлантиришга кўрсатаётган ғамхўрликларидан сўнг янада долзарблик касб этмоқда. Зеро, жаннатмакон юртимизга ташриф буюрган сайёҳлар кўпроқ миллий кийимларимизга қизиқиш билдирадилар.\nАйни пайтда Гулдаста Муқимова ва шогирдлари ўзлари тиккан либосларни байрам арафасидаги намойишларга қўйиш мақсадида меҳнат қилишмоқда.\nБугун: 19-01-2020 05:18:59


“Арсенал” премьер-лига чемпиони бўлмаслигининг 5 та сабаби / CHAMPIONAT.asia\n20:04ПСЖ Гвардиолани ўзига оғдириб олмоқчи 8 20:00"Арсенал" - "Кристал Пэлас". LIVE ҳисоб 9 20:00"Бернли" - "Манчестер Юнайтед". LIVE ҳисоб 14 19:36Омар Моманидан янги карикатура: Қирол қайтди, унга соғлиқ тилаймиз! 18 19:25U-23 Осиё чемпионати. Барча ярим финалчилар маълум 33 19:23АПЛ. "Челси" йирик ҳисобда ғалаба қозонди 54 19:20Қўшимча вақтда тўртта гол киритилди. Вьетнам ярим финалда! 35 19:07Расман: "Барселона" Гризманн билан келишув ҳақидаги маълумотни рад этди 15 18:55Olamsport: Анвар Бойназаров профессионал спортчи бўлиш учун уйини сотганми? 4 18:45Хайнкес Хамес ва Руди келишмовчилиги ҳақида: "Футбол - эркаклар спорт тури" 10 18:14Зидан Неймар ҳақида фикр билдирди 21 17:57Дайч футболда маош ошишини "Гарри Поттер" актёри мисолида тушунтирди 11 16:41"Реал" ҳимоячиси жароҳат олди 19 16:40"Шальке" аслида қандай жамоа бўлиши керак эди? 14 16:25Фарғона вилоят ҳокими кубогида Тожикистон ва Қирғизистон клублари қатнашиши мумкин 16\n“Арсенал” премьер-лига чемпиони бўлмаслигининг 5 та сабаби\n"Мен Демба Банинг "Арсенал"га ижарага берилишини тақиқлаб қўйдим, чунки Месут Ўзилнинг трансферидан сўнг, улар бизнинг совринлар йўлидаги асосий рақибларимиз қаторига қўшилишди", - деб айтиб ўтганди Жозе Моуриньо.\n"Бу мавсум ҳаммамиз "Арсенал" муҳлисига айланишимиз зарурга ўхшайди", - деб ёзди Daily Mail ходими, Жейми Каррагер ("Ливерпуль"нинг собиқ сардори).\nДарҳақиқат, "Арсенал" мавсумни кўтаринки руҳда бошлади.\nБорган сари жамоанинг ишончли ўйинига ҳам ўрганмоқдамиз.\n“Арсенал” чемпион бўлмаслигининг 5 та сабаби:\n1. Бундай стартга тақвимнинг омадли келгани сабаб холос.\n“Бугунги кунда жамоа салоҳиятининг 80%ни сарфлаб “премьер-лига”да ҳеч бир жамоани юта олмайди”, - деган фикрларни билдирди Арсен Венгер. Шундай бўлса ҳам, чемпионат бахсларида бугунги кунгача қаршилик қилган жамоаларни “Арсенал” ютиши кутилганди. Мисол учун ўтган мавсумда шунга ўхшаш 7 бахсда 21 очко тўпланган.\nХа, ички чемпионатдаги қулай календарьни Чемпионлар Лигасида клуб “ўлим гуруҳи”га тушгани тўлдириб тургандек. Ҳозирги кунгача кучли рақибларнинг ҳеч бирига қарши баҳс олиб боргани йўқ десак ҳам бўлмайди. Рақиблар ичида кўплаб янги футболчилар харид қилган, лекин очиғини айтсак, ҳали жамоавий ўйинни топиб улгурмаган “Тоттенхэм” ва “Наполи”ни ажратиб кўрсатиш мумкин. Шубҳасиз асосий имтиҳонлар ҳали олдинда.\nҚарши фикр: Ҳар бир рақиб ҳам “Арсенал” билан ўйинга юқори кайфиятда етиб келганди.\nҲар бир, фақатгина, “Сандерленд”ни инобатга олмасак. Айнан дастлабки уч турда “Астон Вилла” ўзининг энг яхши ўйинини намойиш этаётганди. “Фулхем” жамоаси хам “Арсенал”га қарши ўйинга ғалаба қозонган холда етиб келганди. “Тоттенхем” дербига қадар 100% натижа қайд этганди.\n“Суонси” “тўпчилар” билан бўлиб ўтадиган ўйиндан аввал “Валенсия”ни мағлуб этган ва бу рақибга қарши учрашувдаги ўйин клуб тарихидаги энг яхши ўйинни намойиш этгани таъкидланганди. Ички чемпионатнинг 3 туридан сўнг жамоа 7 очкога эга эди. Навбатдаги рақиб “Вест Бромвич” эса Сессеньон ва Амальфитанонинг ҳаридидан сўнг умуман бошқача ўйин намойиш этаётган ва “Эмирейтс”га “Олд Траффорд”даги ғалабадан сўнг ташриф буюраётганди.\n2. Кучсиз ҳимоя\nКрис Андерсон ва Дэвид Саллининг «The Numbers Game: Why Everything You Know About Football» китоби учун ўтказган тадқиқотлари шуни кўрсатдики, 40% вазиятларда энг кам гол ўтказиб юборган жамоа охир-оқибат ғолиб бўлган.\n7-турдан кейиноқ шуни айтиш мумкинки, бу жамоа(энг кам гол ўтказган) “Арсенал” бўлмайди. “Канонир”лар премьер-лиганинг 7 учрашувида 8 та гол ўтказиб юборганлар ва фақатгина бир ўйинда ўз дарвозалари дахлсизлигини сақлаб қолган.\nЎтган мавсумда “Манчестер Юнайтед” чемпионат тарихида хар ўйинда ўртача 1 тадан кўп гол ўтказиб юбориб ҳам ғолиб бўла олган биринчи жамоа бўлиди. Бунинг учун манчестерликлар барча рақибларидан камида 10 тадан кўп гол уриши зарур бўлди.\n“Арсенал” ўтган мавсумдаги “МЮ” каби ўртача бир ўйинда (1,14 гол) ўтказиб юбормоқда, лекин ҳозирча “тўпчилар” “қизил иблислар” каби самарадорлик билан мақтана олишмайди.\nҚарши фикр: “Арсенал” футболчилари алоҳида вазиятларда камроқ хатога йўл қўймоқдалар ва борган сари ўйин сифатини оширишга эришмоқдалар.\nЎтган мавсумда “Арсенал” қолганларга нисбатан индивидуал хатолар туфайли энг кўп гол ўтказиб юборган жамоа бўлди (14 гол).\nСтатистик маълумотларга қарамай, кўпчиликда “Арсенал” ўйини аввалгига нисбатан ишончлироқ бўлгандек туюлиши табиий. Хусусан Каррагер яқинда “тўпчилар”нинг ютуқларида кўринмас сабабчилари деб атади.\nШунингдек, ўзи учун энг қийин учрашувларда “Арсенал” нафақат гол ўтказиб юбормай ғалабага эришди, балки “Тоттенхем” ва “Наполи”га вазият яратишга умуман имкон қолдирмади.\n3. Захира узунлиги\nНачо Монреал, чап қанот ҳимосига энг яқин захирачи, марказий ҳимоячи ролига кўникаётган - Бакари Санья, асосий таркибдан жой эгаллаш учун навбатдаги имкониятга эга бўлган - Никлас Бендтнер. Бу шунчаки қисқа захиранинг оддий бир мисоли.\nФақатгина 3 та чизиқ: дарвозабон, чап қанот ҳимояси ва марказий яримҳимоягина мукаммал кўринишга эга. Навбатдаги учрашувларда “Арсенал”га омад ортиқчалик қилмаслиги аниқ\nҚарши фикр: Айнан хозирги вақтда “Арсенал” ўзининг асосий рақибларидан ўйин бўйича ишончлироқ кўринмоқда.\n“МЮ” омманинг фикри бўйича чуқур инқирозда, бир неча ҳафта аввал “Челси” ҳам худди шундай ҳолатда эди, “Манчестер Сити” бир маромдаги ўйин намойиш эта олмаяпти ва бу ўйин совринлар учун курашишга камлик қилиши аниқ, “Тоттенхем” бу мавсумда ўйиндан фақатгина 4 бор рақиб дарвозасини ишғол эта олди ва жамоа вазиятлар яратишда анча оқсамоқда. “Ливерпуль” дарвозабони премьер-лигада энг кўп “сейв”лар амалга оширди ва бу фақатгина “Арсенал” билан биринчи поғонани бўлишиш учун кифоя қилди.\nҚанчалик ғайритабиий туюлмасин, қолган жамоаларнинг бундай ўйини оқибатида “Арсенал”га айнан ўйин сифати бўйича фақатгина “Саутгемптон” рақиблик қилиши мумкин.\nҲозир “Арсенал” асосий рақибларига нисбатан ишончли ўйин кўрсатмоқда. Лекин узоқ масофада жамоага айнан юқорида таъкидлаганимиздек “захира узнлиги” панд бериши мумкин. Лекин тор доирадаги ўйинчилар ҳисобига қурилган жамоавий ўйин, аксинча клубга фойда келтириши ҳам мумкин. 2003/04 мавсумида “Арсенал” премьер-лига баҳсларида фақатгина 22 нафар футболчи хизматидан фойдаланган. Ушбу мавсумда клуб таркибида 24 нафар футболчи майдонга тушишга улгурди.\n4. Асосий муаммоларни ҳал этмаган катта трансфер\nМесут Ўзил “Арсенал”даги фаолиятини шу қадар омадли бошладики, Англияда адолатли бўлиши учун, Месутга чап оёғи билан ўйнашни чекловчи янги қонун ишлаб чиқишмоқчи. Бу трансферни тап тортмай Деннис Бергкамп ва Эрик Кантоналарнинг, “Арсенал” ва “МЮ”га трансферлари билан тенглаштиришмоқда.\n“Арсенал”га кўпроқ марказий хужумчи керак бўлиб турган бир вақтда, Арсен Венгер ўтган мавсумда жамоанинг энг яхши ўйинчиси деб топилган Санти Касорланинг амплуасига янги ўйинчи олиб келди.\nҚарши фикр: Ҳеч нимага қарамай “Арсенал” яримҳимояси жуда ҳам мазмунли ва чиройли ўйин кўрсатмоқда.\n“”Арсенал”га қарши ўйнаш жуда қийин, чунки марказда доимий равишда уларнинг 4-5 нафар футболчиси ҳаракатланади”, - дея “Арсенал” билан ўйиндан сўнг таажжубланганди Мартин Йол. Аслида ўша учрашувда рақиб 3 нафар марказий ярим ҳимоячи билан майдонша тушганди. Лекин, Йолни ҳам тушуниш мумкин жамоа ўйинчиларининг бир-бирларини тушуниб ҳаракат қилишлари ва Аарон Ремзининг меҳнатчанлиги туфайли майдонда 1-2 та футболчи кўпроқдек туюлиши табиий.\nУндан сўнг клуб сафига яна Месут Ўзил ва Матье Фламини қўшилишди. Бу эса майдон марказини янада кучайтирди. Икки йил аввал Сеск Фабрегаснинг жамоадан кетиши ҳақиқий қиёмат бўлмаса ҳам, маълум бир даврнинг якунидек туюлганди.\nОчиғини айтсак, хозирги “Арсенал”да, унинг энг яхши ҳолатида испан футболчисига майдонда жой топилмаса ҳам керак эди. Аарон хозирги ҳолатида хар қандай рақобатга тайёр, Месут эса ундан ҳам машхур футболчи ҳисобланади.\n5. Ғолиблик руҳи етишмаслиги\nОхирги йиллардаги “Арсенал” футболчиларига нисбатан худди шундай фикрлар билдириш одат тусига кирганди. Тарих шуни кўрсатмоқдаки, яхши ўйин “канонир”ларга ғалабани кафолатлай олмайди. Бу анъана ортда қолди дейишга ҳали эрта. Буни мавсум давомида бевосита гувоҳи буламиз.\nҚарши фикр: “Арсенал” ва ниҳоят ҳал қилувчи паллаларда устунликни қўлга олишни ўрганди шекилли.\nКамида, чемпионларга хос хислат жамоа ўйинида мавжуд. Улар тўпни эгаллаб туриш бўйича премьер-лигадаги энг яхши кўрсаткични қайд этишмоқда. Лекин тўни ўз тасарруфида ушлаш, ўйин тизгинини қўлда ушлаб туриш дегани эмас. 2012/13 мавсумидаги “Эмирейтс”да “Бавария”га қарши ўйинда “канонир”лар тўпга эгалик қилиш бўйича устунликка эришдилар ва немислар устидан мавсумдаги бундай устунликка эга бўлган биринчи жамоа бўлишди, лекин бу ўлар учрашув тизгинини ўз қўлларида ушлаб тургандилар дегани эмас. Иккинчидан, рақиб деярли иккинчи таркиби билан ҳаракатланаётганди.\nБу мавсумда жамоа ўйини бир оз ўзгарди. 54% вақт давомида тўпга эгалик қилсалар ҳам, “Арсенал” вакиллари тезлик билан қарши ҳужумга ўтиш, қисқа тўп узатишлар эвазига хавфли вазиятлар яратиш ва ҳал этувчи паллаларда ишончли ўйин кўрсатиб бахс тақдирини ўзгартира олишмоқда. 10 дақиқа ичида киритилган Ремзининг дубли, “Наполи”га қарши учрашувнинг дастлабки 15 дақиқаси амалда бахс тақдирини ҳал қилди. “Суонси” билан ўйиннинг ҳал этувчи палласида “Арсенал” ўйин суратини кескин оширди ва ўзига керакли натижага эришди.\nБиз "Арсенал"ни мақтамоқчи ёки камситмоқчи эмасмиз.\nШунчаки жамоанинг бугунги ҳолати ҳақидаги фикр-мулоҳазаларни тақдим этдик.


Президент китоб ëзиш билан банд...\n15 май 2021, Тошкент вақти: 12:21\nТожикистон президенти Имомали Раҳмон ўз асарларида тожик халқининг буюк маданияти ва буюк келажаги ҳақида ёзади¸ аммо бундай буюкликдан кўнгилли равишда хабардор бўлишга ишқибозлар¸ негадир жуда кам топилади.\nИмомали Раҳмоннинг яна бир китоби сотувга чиққанини эшитган оддий тожикистонликлар¸ президентга китоб ëзишга кетадиган вақтини¸ мамлакат иқтисодий-ижтимоий муаммоларини ҳал этишга сарфлашни маслаҳат бердилар.\nИмомали Раҳмоннинг “Тожикистон мустақиллиги ва миллатнинг тикланиши” китоби ўзбек президенти Ислом Каримовнинг “Жаҳон молиявий - иқтисодий инқирози, Ўзбекистон шароитида уни бартараф этишнинг йўллари ва чоралари” номли китоби тожик тилида тожикистонликларга тақдим этилиши ортидан ёруғ кўрди.\n““Тожикистон мустақиллиги ва миллатнинг тикланиши” китобини кимлар ўқияпти, ўқигандан кейин қандай хулоса чиқаряпти, давлат раҳбари китоблари тожик жамиятидаги муаммоларнинг ҳал этилишида қанчалик аҳамиятга эга?” деган саволларга жавоб излаб Душанбе кўчаларида кичик бир сўров ўтказдик.\n- Президентнинг ҳамма китобларини ўқиб бораяпман.\nПрезидентимизнинг китобларида халқимизнинг яхши ҳаёт кечиришига қаратилган ҳикматли гаплар жуда кўп.\nМасалан, миллий урф -одатларимизни тартибга солишга оид бобида, ортиқча ҳаражатларга йўл қўймаслик, Ислом динида мавжуд бўлмаган турли диний маросимларга барҳам бериш каби ҳикматлар айтилган.\nАгар биз давлат раҳбари кўрсатганидек яшашни ўргансак, давлатимиз иқтисодий, ижтимоий ва сиёсий жиҳатдан ривожланиб кетишига шубҳа йўқ, дейди Душанбе шаҳаридаги 9-ўрта таълим мактаб ўқитувчиси Сайфиддин Қосимов.\nЎзини Абдулла деб таништирган бошқа бир суҳбатдошимиз давлат раҳбари китобларини ўқишга зарурат йўқлигини айтади.\n- Ким хоҳласа ўқийверади. Бизда зарурат йўқ. Ҳаётимиз президент китобларидай эмас.\nПрезидент тўғри гапиряпти, аммо амалда бошқа ишлар бўлаяпти. Шундан ҳаёт яхши бўладими? Ҳаёт кундан-кунга қийинлашиб кетаяпти.\nМана¸ деҳқончилигимиз учун ҳамма нарса қиммат. Масалан, электр таъминоти масаласи, президент чироқ ўчирилмайди, деб ваъда берди. Эртаси куни эса электр таъминоти бутунлай тўхтайди. Роса қийналдик қишда , дейди Абдулла ака.\nСанобархон ҳам бу фикрларга қўшилади:\n- Ҳамма ёқда ёлғончилик бўлиб кетган. Китобда бошқа нарсани ёзади, “қонун бор, ҳақиқат бор”, дейди. Аслида ҳақиқат йўқ. Ҳамма ёқ порахўрлик бўлиб кетган. Шунинг учун ихлосим йўқ, бундай китобларга, дейди Санобархон.\nТожикистон президенти китобларини тожик тилидан рус тилига таржима қилиш гуруҳи бошлиғи Сайфулло Сафаровга кўра, 2000 нусхада чоп этилган “Тожикистон мустақиллиги ва миллатнинг тикланиши” китобининг нархи 40 сомоний ( тахминан 10,5 доллар-таҳририят) экан.\nҲафизахон исмли бошқа бир суҳбатдошимиз ҳозирги шароитда бу нархда китоб олиб ўқийдиганлар камдан -кам учрашини, чунки ҳозирда кўпчилик бола-чақа боқиш, рўзғорни таъминлашдан оширолмай қолганини айтади:\n- Болаларимизнинг мактаб дарсликларини ололмаймиз. Учта ўғлим ўқийди, ҳар бир дарслик китоби 10 сомоний, қайси бирини олайлик.\n40 сомонийга президентнинг китобини олиш ўрнига ун, ёғ оламан, болаларимни боқаман.\nБунча қиммат экан бу китоб, сал арзонроқ қилсин, бошқа қизиққанлар олиб ўқисин, дейди Ҳафизахон.\nТаҳлилчи Раҳматулло Валиев Марказий Осиё давлатлари, жумладан, Тожикистон президенти Имомали Раҳмонга китоб ёзиш собиқ шўролар давридан юққан касал эканини таъкидлайди.\n- Президент Раҳмон китоб ёзиш ўрнига мамлакатда мавжуд ва йиллар давомида ўз ечимини кутиб ётган ижтимоий - иқтисодий ва сиёсий муаммоларни ҳал этишга жиддийроқ киришгани маъқулроқ.\nМенимча, президентлар нафақага чиққанидан сўнг ўз иш фаолиятлари ҳақида хотиралар ёзса қизиқроқ чиқади, ўқувчилари ҳам кўпроқ бўлади, дейди таҳлилчи.\nИмомали Раҳмон мамлакат мустақиллигининг 18 йили мобайнида ўнлаб илмий китоблар ёзган.\nБу китоблар рус, ўзбек, инглиз тилларига таржима қилинган.


Маънавий таҳдидларни ёшларга таъсири — ЎЗБЕКИСТОН МУСУЛМОНЛАРИ ИДОРАСИ СИРДАРЁ ВИЛОЯТИ ВАКИЛЛИГИ\nЮртнинг эртанги куни, тараққиёти ёшлар зиммасидадир. Ҳозирги вақтда ёшларнинг маънавий оламини юксалтириш, уларни миллий ва умуминсоний қадриятлар руҳида тарбиялаш масаласи энг долзарб вазифа бўлиб келмоқда. Юртбошимиз айтганларидек: “Айниқса, ҳозирги мураккаб ва таҳликали замонда миллий ва диний қадриятларимизга ёт турли хуружлар, ёшларимизнинг онги ва қалбини эгаллашга қаратилган ғаразли интилишлар, мафкуравий таҳдидлар тобора кучайиб бораётгани барчани янада ҳушёр ва огоҳ бўлишга ундайди”. Жамиятнинг маънавий барқарорлигини издан чиқаришга йўналтирилган таҳдидларга маънавий таҳдидлар дейилади.\nМаънавий таҳдидлар жамият ҳаётининг барча жабҳаларини издан чиқариши, жамият бошқарувида тартибсизлик ва парокандалакни вужудга келтириши, ижтимоий кучларни бир-бирига қарама-қарши гуруҳларга ажратиб ташлаши, мамлакатда ижтимоий қатламлараро, миллатлараро, динлар ва диний конфессиялараро антагонистик зиддиятларни туғдириши, мамлакатнинг ижтимоий барқарорлигини бутунлай издан чиқариши мумкин. Ёшларга маънавий таҳдидлар ҳақида маълумот бериш уларни бўлажак маънавий хавф хатарлардан сақлаш масаласи ҳозирги даврнинг энг долзарб муаммоларидан биридир. Маънавий таҳдидлар маънавий барқарорликни издан чиқаради. Масалан: 1. Ички таҳдидлар – маънавий барқарорлигимизга ўз ичимиздан туриб зарар етказувчи одатлар ва хатти-ҳаракатлар.\nТашқи таҳдидлар – маънавий барқарорлигимизга ташқаридан туриб, муайян режа асосида зарба беришга мўлжалланган ходисалар ва ҳаракатлар.\nИчки таҳдидлар лоқайдлик, такаббурлик, бефарқлик, миллий қадриятларга эътиборсизлик, сотқинлик, миллий нигилизм, миллатчилик, худбинлик ва космополитизм.\nТашқи таҳдидлар диний ва сиёсий экстремизм, ақидапарастлик, терроризм, миссионерлик, сектантлик (тариқатчилик), қадриятларга ҳужум, оммавий маданият ва бошқалар.\nКейинги пайтларда халқимизнинг минг йиллар мобайнида сайқалланиб келган қадриятларимизни обрўсизлантиришга, уларни антидемократик қадриятлар деб атаб камситувчи ғоялар ёйилмоқда. Масалан, оила қардриятини камситувчи феминистик ғоялар, маҳалла қадриятини камситувчи космополитик ғоялар вужудга келмоқдаки, улар ёшларни миллий қадриятларидан бегоналаштиришни ўзларига мақсад қилиб олишган. Ёвуз кучларга қарши курашиш, диний тоқатсизлик ва маънавий мафкуравий таҳдидларнинг олдини олиш, тинчликни сақлаш, инсониятнинг муайян бир маънавий-руҳий негизида жинслашишини талаб қилади. Барча ҳалқларнинг эзгу ғоялари, айниқса беназир умуминсоний қадриятлари, юксак маънавиятлари дунё аҳлини бирлаштириш ва руҳан яқинлаштиришга замин яратади.


yaypan.uz - “Обод қишлоқ” дастури амалда\n2021-05-01 14:29:25 42\n“Обод қишлоқ” дастури доирасида ҳудудларни ижтимоий-иқтисодий ҳолатини яхшилаш, қурилиш-ободонлаштириш ишларини сифатли бажариш, аҳолини турмуш шароитларини яхшилаш бўйича Ўзбекистон туманида белгиланган тадбирлар давом этмоқда.\n“Кичик Оқмачит” маҳалла фуқаролар йиғини аҳолисини тоза ичимлик суви билан таъминлаш мақсадида қишлоқнинг Янгиобод, Мустақиллик ва Олчазор кўчаларида шу кунларда 3 км. масофада траншея қазилмоқда. Қишлоққа яна 7 дона электр бетон таянч устунлари олиб келинди.\n“Қумбосди” МФЙга эса 1 та 100 кВали янги трансформатор олиб келиб ўрнатилди. Ҳудудга 83 дона таянч устунлар тўлиқ олиб келиниб, уларни “экиш” ишлари амалга оширилмоқда.\nТуман ободонлаштириш бошқармаси ишчи-ходимлари ҳар икки ҳудудни обод масканларга айлантиришда фаол иштирок этмоқдалар.\nЎз ўрнида маҳаллий аҳоли вакиллари ҳам ўз ташаббуслари ва имконият доираларидан келиб чиқиб, ўзлари истиқомат қиладиган уй-жойларини таъмирлаш, бўяш, кўча ариқларини тозалаш, ҳудудларни ободонлаштириш ишларида муносиб ҳиссаларини қўшиб келишмоқда.


Демократия тантанаси учун чекловлар\n14 май 2021, Тошкент вақти: 00:04\nЎзбек матбуоти сайлов қонунчилигига мамлакат парламенти томонидан қабул қилинган ўзгартишларни демократик қадам ўлароқ баҳоламоқда.\nЎзбекистонда ташаббус гуруҳларининг парламент қуйи палатасига номзодлар кўрсатиш ҳуқуқи мамлакат Олий Мажлиси томонидан бекор қилинди.\nЎзбекистон парламенти декабр ойининг дастлабки кунлари ўтган ялпи мажлисида Конституциянинг бир бандига ва сайлов тўғрисидаги бир неча қонунларга ўзгартишлар киритган.\n“Ўзбекистон Олий Мажлисига сайловлар тўғрисида”ги қонуннинг 23-бандида “Ўзбекистоннинг сайлаш ҳуқуқига эга ҳар бир фуқароси ёки гуруҳи камида 300 кишидан иборат сайловчиларнинг ташаббус гуруҳини ташкил этиши мумкин”, деб ёзилганди.\nОлинган хабарларга кўра, Олий Мажлис ўзининг декабр ойи бошидаги ялпи мажлисида қонунинг айни мана шу бандини ўзгартирган. Мана шу ўзгартишлар натижасида ташаббус гуруҳларидан номзод кўрсатиш ҳуқуқи олиб ташланган.\nЎтган президентлик сайловида ўз номзодини президентликка кўрсатган хоразмлик олим Суҳбат Абдуллага кўра, ташаббус гуруҳлари асосан мухолифат учун ўз вакилларини парламентга ўтказиш имкониятларидан бири эди.\nЎзбекистонда расман рўйхатга олинмаган мухолифатдаги Бирлик, Эрк ёки Озод деҳқонлар партиялари 2004 йилдаги парламент сайловида ўз номзодларини парламентга ўтказиш мақсадида сайловчилар ташаббус гуруҳларини тузган ва бу гуруҳлар ҳужжатлари Марказий сайлов комиссиясига тақдим этилганди.\nАммо Марказий сайлов комиссияси топширилган ҳужжатларда қонунбузарликлар ва хатоликлар топилгани важи билан мухолифат вакилларига рад жавоби берган эди.\nСайлов чиғириқларидан ўтган суҳбатдошимиз Суҳбат Абдуллага кўра, Ўзбекистон ҳукумати ташаббус гуруҳлари ваколатларини чеклаш билан мухолифатни 2009 йил декабрида ўтадиган Олий Мажлисга сайловларда номига бўлса ҳам қатнашиш имкониятидан бира тўла маҳрум қилмоқчи.\n- Аввалги қонунда ташаббус гуруҳи 100 кишидан иборат бўлиши белгиланган эди. Бу гуруҳ ўз манфаатларини ҳимоя қилувчи номзодни парламент депутатлигига ёки президентликка кўрсатиш ҳуқуқига эга эди. Кейинроқ қонунга “ташаббус гуруҳи 300 кишидан иборат бўлиши керак”, деган ўзгартиш киритилди. Бу талабни ҳам бажарса бўлар эди.\nБироқ, ўтган президентлик сайловлари арафасида ташаббус гуруҳлари томонидан бир неча номзоднинг президентликка кўрсатилиши, ташаббус гуруҳларининг номзодлари турли баҳоналар билан Марказий сайлов комиссияси томонидан рўйхатга олинмагани Ғарбнинг танқидига учради. Шундан кейин ҳукумат ташаббус гуруҳлари мавжуд тузум учун катта хавф эканини сезиб қолди, - деди Суҳбат Абдулла.\nЎзбекистон расмий матбуоти Олий Мажлис томонидан қабул қилинган ўзгартишларни “эркинлик ва демократияни ривожлантириш сари ташланган навбатдаги қадам” сифатида баҳоламоқдалар. Бу борада изоҳ сўраб Ўзбекистон Марказий сайлов комиссиясига мурожаат қилдик.\n- Қонунларга киритилган ўзгартишлар парламент томонидан тасдиқланган. У президент томонидан имзоланганидан кейин матбуотда эълон қилинади. Ўзгартишлар бир ҳафта ичида матбуотда эълон қилиниши кутилмоқда. Шунинг учун ҳам бу борада бир ҳафтадан сўнг изоҳ беришимиз мумкин, - деди Ўзбекистон Марказий сайлов комиссияси аъзоси Жонибек Содиқов.\nЎзбекистон Халқ демократик партияси вакиллари ҳам қонунга киритилган ўзгартишларни шарҳламадилар. Партия вакиллари Озодлик мухбирига бу борада Олий Мажлисдаги ХДП фракцияси раисига мурожаат қилишимизни маслаҳат бердилар. Олий Мажлис депутатлари нуқтаи назарини билиш учун қилган уринишларимиз ҳам самара бермади.\nХоразмлик олим Суҳбат Абдулла Олий Мажлис томонидан қонунларга киритилган ўзгартишларни Ўзбекистон матбуоти томонидан “демократик” дея баҳоланишига қарши фикр билдиради.\nУнга кўра, сайлов қонунларига киритилган ўзгартишлар мамлакатда мавжуд авторитар режимни мустаҳкамлашга қаратилган.


Авлодларни боғловчи ришта | КАРИМОВ ФОНДИ\nГлавная > Янгиликлар > Авлодларни боғловчи ришта\nАвлодларни боғловчи ришта\nИслом Каримов номидаги фонд Ўзбекистоннинг тарихий-маданий мероси ва замонавий санъатини тарғиб этиш борасида ҳам бир қатор ишларни амалга оширмоқда. Бу борадаги дастлабки лойиҳа “Авлодларни боғловчи ришта” деб аталиб, ушбу кўргазмани 2017 йил июнь ойида ўтказиш режалаштирилган. Мазкур лойиҳа марғилонлик машҳур Мирзааҳмедовлар сулоласи ижодий мероси ва замонавий тажрибаси орқали бетакрор миллий ипакчилик санъатини оммалаштиришга қаратилган.\nРасул Мирзааҳмедов ушбу сулоланинг ипакчилик санъати анъаналарини муваффақият билан бойитиб келаётган ёрқин намояндаларидан саналади. Кўргазмада Марғилон абрбанди матоларининг сўнгги ўн йилда яратилган энг сара намуналари билан бирга, тўқувчилик ҳунарига оид фотосуратлар, Турғунбой Мирзааҳмедовнинг нақш-расмлари ҳамда ҳужжатли фильм намойиш этилади.\nОтаси – марғилонлик машҳур уста ҳунарманд Турғунбой Мирзааҳмедов ишини муносиб давом эттираётган Расул Мирзааҳмедов Бухоро аъло бахмали (бу матодан асосан қимматбаҳо байрам либослари тикишда фойдаланилган) каби йўқолиб кетган беназир матоларни тиклашга муваффақ бўлди.\nШунингдек, моҳир ҳунарманд Р.Мирзааҳмедов аълоча, Хоразм турма белбоғи каби буткул унутилаёзган матоларни қайта тиклаган. Расул Мирзааҳмедов “Табиий бўёқлар сири” (2007) ва “Табиий бўяш усуллари” (2015) китоблари муаллифи ҳамдир. Уста ҳунарманд санъат асари даражасидаги ишларида анъанавийлик билан замонавийликни маҳорат билан уйғунлаштиради. Унинг отаси Турғунбой Мирзааҳмедов умрини қўлда тўқиш санъатини ўрганиш, такомиллаштириш ва кўп асрлик анъаналарни сақлашга бағишлади. Моҳир уста шойи, беқасаб, адрас, банорас каби унутилиб кетган матоларни қайта тиклади.\nКўргазма доирасида илк бор марғилонлик тўқувчи-ҳунармандлар – машҳур абрдандчилар сулоласининг ижодий сирлари, ўзига хос усуллари ҳақида маълумот берилади. Кўргазмада кенг томошабинлар оммаси – пойтахтимиз ва вилоятларимиз вакиллари ҳамда хорижлик меҳмонлар қатнашиши кўзда тутилган. Бу каби тадбирлар ўзбек ипакчилигини тиклаш ва ривожлантириш, халқ усталарининг мақомини ошириш, шунингдек, замонавий абрбандчилар маҳсулотларини миллий ва халқаро санъат бозорида фаол тарғиб этишга хизмат қилади. Кўргазмага республикамизнинг тегишли вазирлик ва идоралари билан келишув – махсус дастур асосида ёш авлодни ҳам кўпроқ жалб этиш режалаштирилган.\n29 мартдан 3 апрелгача Ўзбекистоннинг барча вилоятларида бўлиб ўтган чуқурлаштирилган тиббий кўриклар тўғрисида видеорепортаж.\nКаримов Фондининг стипендиати Жамшид Аҳмадалиев


Болалар пули - Динда саволим бор\nХозирги вақтда: 12 дек 2019, 06:10\nЎтиш: Асосий саҳифа\tСписок форумов Динда саволим бор Ҳуқуқшунос маслаҳати\nРўйҳатдан ўтган: 27 май 2019, 09:48\nПост Xadicham.... » 17 сен 2019, 00:52\nАссалому алайкум. Қайнона-қайнотам пенсия олишади. Қайнопам ишлайди, ойлик олади. Мени 3 нафар фарзандим бор, 1 ёшдагиси учун мен нафақа ололмайманми? Уйимдагилар ишласа менга пул ажратишмайди, турмуш ўртоғим ҳеч қаерда ишламайди. Болаларнинг оддий ҳаражатига ҳам қийналаман. Мени шароитимда қонунда бирор чора борми?\nРўйҳатдан ўтган: 25 окт 2018, 07:03\nЖавоб: Болалар пули\nПост Ҳуқуқшунос » 20 сен 2019, 06:58\nВаалайкум ассалом! 2019 йил 1 январдан бошлаб 14 ёшгача бўлган болалари бор оилаларга нафақалар, бола икки ёшга тўлгунга қадар унинг парвариши бўйича нафақалар ва кам таъминланган оилаларга моддий ёрдам, Қорақалпоғистон Республикаси ва Хоразм вилоятидаги муҳтож оилаларга бир марталик моддий ёрдамнинг қуйидаги миқдорлари ўрнатилган:\nphoto5197207657532992850.jpg (139.74 КБ) 641 просмотр\n«Ҳуқуқшунос маслаҳати»га қайтиш\nФорум - Ҳуқуқшунос маслаҳати\nМавзу - Болалар пули


26 сентябр 2021, Тошкент вақти: 08:56\nҲаёт Буммеддьен ва Амеди Кулибали.\nФранция полицияси сўнгги уч кун ичида 17 одамни ўлдирган исломий экстремистларнинг шерикларини қидирмоқда. Қидирилаётганлардан бири 26 ёшли Ҳаёт Буммеддьен. У полициячи аёлни ўлдирганликда ва бир қанча одамни гаровга олганликда гумонланаётган 32 ёшли Амеди Кулибалининг турмуш ўртоғидир.\nБуммеддьен гаровга олувчилар билан тил бириктирганликда гумонланиб қидирилмоқда. Полицияга кўра, у қуролланган ва ўта хавфлидир. Ҳаёт Буммеддьен кеча Париждаги дўконда бир қанча одамни гаровга олган ва кейинчалик штурм пайти ўлдирилган қаллиғи Амеди Кулибали билан бирга бўлган.\nCharlie Hebdo журналига ҳужум қилганликда гумонланаётган ака-ука Шариф ва Саид Қуашийлар кеча полиция ишғоли пайти ўлдирилган.\nФранцуз матбуоти хабарига кўра, Қуашийлар хавфсизлик кучлари томонидан ўлдирилган.\nҚуашийлар гаровда ушлаб турган шахс эса қутқарилган. Унинг аёл киши экани айтилганди.\nФранция Қуашийларни қидириш ишларига 88 минг полициячи ҳамда ҳарбий жалб қилди.\nАка-укалар кун давомида Парижнинг шимоли-шарқидаги Жаммартэн-ан-Гёль туманидаги бир омборхонада яширинган ва полиция жума куни уларни қуршовда ушлаб турди.\nAir France маълумотига кўра, Қуашийларни ушлаш тадбирида қатнашаётган вертолётларнинг парвозидан иккита йўловчи самолёт учиб, қайтиб тушишга мажбур бўлган.\nКун давомида ушбу ҳудуддаги мактаблар ёпилган ва аҳолидан уйларидан чиқмаслик сўралди.\nҚуашийлар ўлдирилганидан бир неча дақиқа ўтган Парижнинг шимоли-шарқида жойлашган озиқ-овқат дўконига ҳужум уюштириб тўрт кишини ўлдирган ва тўрт кишини гаровга олган қуролли шахс ҳам ўлдирилди.\nГаровгирнинг шахси аниқлангани, унинг 32 яшар Амед Кулибали экани айтилди.\nФранцуз матбуотига кўра, Кулибалининг шериги экани гумон қилинган 26 яшар аёл Ҳаят Боумедьен ҳам ўлдирилган.\nПолиция Кулибалининг бир кун аввал полициячи аёлни ўлдирган шахснинг айни ўзи эканини айтди.\nCharlie Hebdoга ҳужум қилганларни қидиришга 88 минг полициячи ва ҳарбий жалб қилинди\n8 январь куни Парижнинг Монруж шаҳарачасида номаълум шахснинг қуролли ҳужумида бир полициячи ўлган, яна бир полициячи жароҳатланган.\nБу икки ҳодиса Charlie Hebdo ҳажвий журнал таҳририятига қилинган ҳужум билан боғлиқ экани айтилди.\nФранция полицияси Charlie Hebdoга ҳужум ва кейинги икки ҳужумда гумонланаётганларнинг барчаси битта исломий гуруҳ аъзолари эканини тахмин қилмоқда.\nМуҳаммад Пайғамбарга карикатура эълон қилган Париждаги Charlie Hebdo сатирик журналига 7 январь куни қилинган ҳужумда 12 одам ҳалок бўлиб, 11 одам яраланган эди. Қуашийлар ушбу ҳужумни уюштирганликда гумонланмоқда.\nАввалроқ Париждаги Charlie Hebdo ҳажвий журнали таҳририятига ҳужум қилганликда гумонланиб қидирилаётган 18 ёшли Ҳамид Мурод полицияга таслим бўлди.\nАҚШнинг олий мартабали расмийларидан бири матбуотга Саид Қуайший бир неча йил аввал Яманга борганини айтган. Гувоҳларнинг билдиришича, ҳужум олдидан Қуайший Ал Қоидага содиқ экани ҳақида қасам ичган. Қуайшийлар АҚШга киришга рухсат этилмаган шахслар рўйхатида бўлгани айтилмоқда.\nФранция президенти Франсуа Олланд "Франция Республикаси тамоилларига қарши ҳужум қилганлар"ни топиш ва жазога тортиш учун барча имкониятни ишга солишини ваъда қилди.


Samsung компаниясидан саволлар ва жавоблар: янги йил совғалари масаласини биргаликда ҳал этамиз\nSamsung янги йил арафасида совғалар улашмоқда\nSamsung компаниясининг янги йил акциялари 31 декабрга қадар давом этади. Телевизор харид қилиб кафолатланган совғага эга бўлишингиз мумкин.\nЯнги йил кириб келишига саноқли кунлар қолмоқда. Барчамиз байрам нишонланишига тайёргарлик кўрар эканмиз, хаёлимизда ўша-ўша савол: «Қандай совға танлаган маъқул?» Аммо, бу йил бундай масалага асло ўрин йўқ. Чунки Samsung компаниясининг янги йил акциялари сабабли барча саволларга жавоблар аллақачон топилган.\nАсосий масала ҳал этилган бўлса, унда навбат қолганларига. Биз акциямиз шартлари борасида кўплаб саволлар қабул қилиб олдик ва уларнинг энг долзарбларига жавоб бериб ўтмоқчимиз:\n1. Samsung телевизорларининг қайси моделлари акцияда иштирок этади ва харидорлар қандай кафолатланган совғага эга бўладилар?\nSamsung QLED ёки UHD телевизорини сотиб олиб, харидор мазкур телевизор сотиб олинган дўконда фойдаланиш учун 450.000 сўмгача суммадаги сертификатни совға тариқасида қабул қилиб олади.\nSamsung The Frame телевизорини сотиб олиб, харидор А сериядаги Samsung Galaxy телефонларидан бирини ҳамда телевизор учун интерьер рамкани совға тариқасида қабул қилиб олади.\n2. Акциялар қайси муддатгача давом этади?\nСиз ҳозирнинг ўзидаёқ ўзингизни янги телевизор билан ҳурсанд этишингиз ҳамда яқинларингиз учун совғаларни қабул қилиб олишингиз мумкин. Акция 2020 йилнинг 31 декабрига қадар давом этади, шунинг учун имкониятни қўлдан бой берманг – совғалар сони чекланган.\n3. QLED ёки UHD телевизорлари харид қилингандаги ваучернинг амал қилиш муддати қанча?\nСертификатларнинг телевизор харид қилинган ҳамкор дўконлардаги амал қилиш муддати:\nMediapark – 2021 йил 31 январга қадар;\nRadius – 2021 йил 15 январга қадар;\nGoodzone – 2021 йил 31 мартга қадар;\nIdea – 2021 йил 31 январга қадар.\nТелевизорнинг нархи қанча?\nSamsung телевизорларининг нархи уни сотиб олиш жойига боғлиқ. Батафсил маълумотларни телевизорни харид қилиш мўлжалланаётган дўконда ёки сайтдан билиб олиш мумкин.\n4. Телевизор сотиб олмоқчиман, етказиб бериш имконияти мавжудми?\nЕтказиб беришни ҳамкор дўконлардан амалга ошириш мумкин. Етказиб бериш шартлари ҳамда муддатлари сотиб олиш жойида келишилади.\n5. Акция қаерларда ўтказилмоқда?\nАкция Samsung компаниясининг Тошкент шаҳридаги расмий дилер ҳамда ҳамкор дўконларида ўтказилмоқда.\n6. Акцияда иштирок этаётган телевизорларнинг техник хусусиятлари ҳамда имкониятлари ҳақида қаерда батафсил маълумотга эга бўлиш мумкин?\nАкция шартлари, Samsung телевизорлари моделлари ва уларнинг имкониятлари ҳақида қуйидаги иловалар орқали батафсил маълумотга эга бўлишингиз мумкин:\nSamsung QLED ёки UHD телевизорларини харид қилиб, 450.000 сўмгача сертификатни совға сифатида қабул қилиб олинг.\nSamsung The Frame телевизорини харид қилинг ҳамда A серияли Galaxy смартфони ҳамда интерьер рамкасини совға сифатида қабул қилиб олинг.\nБарча саволларга жавоблар олингандан сўнг эса энг осон вазифа қолади: Samsung телевизорини харид қилишга улгуриш ҳамда совғага эга бўлиш. Сертификат ҳамда телефондан қандай фойдаланиш эса барчанинг ўз ихтиёрида. Samsung телевизорларини харид қилиш ҳар бир омадли харидорга ажойиб бонуслар олиб келишини таъминлайди.\nАкциялар ҳақидаги батафсил маълумотларни Samsung компаниясининг ижтимоий тармоқлардаги расмий саҳифаларида ҳамда сайтидан олишингиз мумкин.\nSamsung нархи 1000 доллардан бошланадиган Galaxy S21 смартфонларини тақдим этди\n21:27 / 07.01.2021\nSamsung батарейкасиз ишловчи телевизор пултини тақдим қилди\n15:37 / 31.12.2020\nSamsung телевизорларини янги йил арафасида қимматбаҳо совғалар билан харид қилишга улгуринг!


Тўғридан тўғри радиоэшиттириш ташкил этилди\n2018-11-05, 10:51 neo 96 Archive News\nЎзбекистон Республикаси Илмий-техникавий ва тиббиёт ҳужжатлари Марказий давлат архиви асосий иш режалари қаторида ҳужжатлардан фойдаланишни ривожлантириш, архив ҳужжатларини эълон қилиш ва турли телекўрсатув ва радиоэшиттиришлар ташкил этишдир. Бу борада пойтахтимизда фаолият олиб бораётган телеканаллар ва радиолар билан ҳамкорликда архив фаолиятида жорий этилган янги лойихалар ва ташкил этилаётган тадбирларни ёритиш мақсадида телекўрсатув ва радиоэшиттиришлар ташкил этиб келинади.\nЖорий йилнинг 1 ноябр куни “Ўзархив” агентлиги ташаббуси ва“Ўзбекистон-24” (ҒМ 87,9) радиоканали кўмаги билан радиоэшиттириш тайёрланди. Радиоэшиттириш онлайн эфир тарзда ташкил этилиб, унда Ўзбекистонда архив иши ҳолати, соҳада олиб борилаётган ислоҳотлар ва баъзи муаммолар юзасидан маълумотлар берилди. Ушбу жонли эфирда Ўзбекистон Республикаси Илмий-техникавий ва тиббиёт ҳужжатлари Марказий давлат архивининг бўлим мудири Т.Т.Мўминов ҳам иштирок этди. Эфир вақтида архив сохаси бўйича тингловчиларни қизиқтирган ва муаммо бўлаётган бир-нечта саволларига жавоб берилди. Ушбу эфир вақтида тингловчилар асосан жисмоний ва юридик шахсларнинг мурожаатлари, ижтимоий-ҳуқуқий сўровлар ижроси юзасидан саволлар беришди.


R S2021-04-01T16:06:34+05:001 Aprel, 2021|Олтин қалам|\nIT PARKЛАР ИҚТИДОРЛИ ЁШЛАРНИ ЧОРЛАЙДИ\nЎзбекистон Республикаси Президенти Шавкат Мирзиёев шу йилнинг бошида Олий Мажлисга йўллаган мурожаатида “Тараққиётга эришиш учун рақамли билимлар ва замонавий ахборот технологияларини эгаллашимиз зарур ва шарт… Албатта, рақамли иқтисодиётни шакллантириш керакли инфратузилма, кўп маблағ ва меҳнат ресурсларини талаб этишини жуда яхши биламиз. Бироқ, қанчалик қийин бўлмасин, бу ишга бугун киришмасак, эртага жуда кеч бўлади. Шу боис, рақамли иқтисодиётга фаол ўтиш – келгуси 5 йилдаги энг устувор вазифаларимиздан бири бўлади”, деган эди.\nДарҳақиқат, бугун дунёнинг қарийб барча ривожланган мамлакатлари рақамли иқтисодиёт йўлини танламоқда. Мамнун бўладиган томони. бу борада Юртбошимиз раҳнамолигида Ўзбекистонда ҳам бир қатор эътиборга молик, салмоқли ишлар амалга оширилаётир. 2020 йилнинг “Илм, маърифат ва рақамли иқтисодиётни ривожлантириш йили” деб эълон қилинишининг ўзи ҳам бу сўзларимизни тасдиқлайди.\nМаълумки, 2019 йилнинг 24 июль куни Тошкент шаҳрида Ўзбекистондаги биринчи дастурий маҳсулотлар ва ахборот технологиялари маркази – АТ парк расман фаолият бошлаган эди. Шундан кейин ўтган давр ичида мамлакатимизнинг яна 3 та шаҳри – Андижон, Марғилон ва Гулистонда ҳам АТ паркнинг филиаллари фойдаланишга топширилди. Куни кеча эса, навбат Жиззах шаҳрига келди. Ушбу шаҳар марказида ҳам навбатдаги замонавий АТ парк тантанали равишда очилди.\nАТ парк очилиши маросимида Жиззах вилояти ҳокими Эргаш Салиев, Ахборот технологиялари ва коммуникацияларини ривожлантириш вазир ўринбосари Баҳромжон Олматов, Ўзбекистон Президенти ҳузуридаги Давлат хизматини ривожлантириш агентлиги директорининг биринчи ўринбосари Отабек Хасанов, Ҳиндистоннинг Ўзбекистондаги Фавқулодда ва Мухтор элчиси Маниш Прабҳат каиб нуфузли меҳмонлар иштирок этишди.\nЯнги тузилма вилоят ҳокимлигининг яқингинада мукаммал таъмирдан чиқарилган олти қаватли биносининг иккинчи қаватида жойлашди. АТ парк хафтанинг етти куни давомида, танаффуссиз режимда фаолият юритади ва бу чет эллик ҳамкорлар, хорижинг манфаатдор компаниялари билан узлуксиз равишда алоқада бўлиб туриш имкониятини яратади.\nЯна бир муҳим жиҳати, Жиззах АТ Парки ҳудудида ахборот технологиялари маркази ҳам мавжуд бўлиб, бу ерда соҳага қизиққан ҳар бир шахс ўзининг компютер саводхонлигини ошириши, дастурлашни ўрганиши, ВЭБ ва график дизайн, мобил робототехника, киберспорт соҳасида билим ва кўникмаларини мустаҳкамлаши, АТ-инглиз тилини ўрганиши мумкин.\n– Жиззахда АT Парк филиалини ишга туширишдан кўзланган мақсад вилоятда рақамли иқтисодиётни кенг ривожлантириш, дастурий маҳсулотлар ишлаб чиқарувчиларни қўллаб-қувватлаш ва уларга шарт-шароитлар яратиб бериш, вилоятимиз аҳолиси, биринчи галда ёшларининг рақамли технологиялар соҳасида билимларини ошириш, шунингдек инновацион лойиҳаларни ишлаб чиқиб ҳаётга тадбиқ этиш ҳисобланади, – деди муассаса очилишида вилоят ҳокими Эргаш Салиев. – Бугун ана шу эзгу-ният амалга ошмоқда. Энди воҳамиз аҳли, биринчи навбатда навқирон авлод бу масканда ахборот технологиялари билан боғлиқ соҳаларда ўз истеъдодини ривожлантириши, ўзларининг инновацион ва стартап лойиҳаларини ҳаётга татбиқ этишларига шароит бор. Бу борада уларга юқори тезликдаги интернет, кутубхона, робототехника лабораторияси, медиа-марказ, киберспорт ва инновацион машьулотлар хоналари қўшимча имкониятлар яратади.\nЖиззах АТ-паркига ўқув ва киберспорт хоналарига ўрнатиш учун 43 та компютер жамланмаси тортиқ қилинди. Салкам 45 қатновчига мўлжалланган 3 та замонавий ўқув хоналарида кўзланган мақсадларга эришиш учун барча шарт-шароит муҳайё қилинган. Филиалида коворкинг маркази,\n45 ўринли мажлислар зали, стартап хоналари, 2 та кичик музокаралар хонаси мавжуд. Филиал ходимлари ва резидентлари кенг-мўл офисда унумли меҳнат қилиши, дам олиш бурчаклари ва мўъжаз қаҳвахонада бўш вақтлариин мазмунли ўтказишлари мумкин.\nЖиззах АТ паркининг ташкил бўлишида ҳиндистонлик мутахассис, «IT Software Texnology of India» компанияси раҳбари Жаярем Партҳасартининг ҳиссаси катта. Умумий қиймати 5 ярим миллиард сўмни ташкил этган ушбу лойиҳага тамал тоши қўйилишдан тортиб то бугунги кунгача жаноб Партасарти ўзининг маслаҳатлари, йўл-йўриқлари билан яқиндан ёрдам бериб турди..\n– Ўзбекистон Республикаси Президенти Шавкат Мирзиёев бундан икки йил аввал Ҳиндистон Республикасига бўлган биринчи ташрифи давомида мамлакатимиз раҳбарияти билан ахборот технологиялари соҳасида ҳамкорликни йўлга қўйишга келишиб олган эди, – дейди Ж.Партҳасарти. – Ана шу келишувга биноан дастурий таъминотни ишлаб чиқиш, ҳинд мутахассисларнинг илғор тажрибаларини ўзлаштириш ишларига катта эътибор қаратилмоқда. Жиззахда ўтган кунларим давомида ушбу вилоят аҳли, аввало ёш йигит ва қизлар ўртасида ахборот технологиялар бўлган қизиқиш баландлигига амин бўлдим. Шунингдек. вилоят раҳбариятининг бу борадаги лойиҳаларни қўллаб қувватлаётгани таҳсинга сазовор.\nАйтиш жоизки, пойтахтда ташкил этилган биринчи АТ паркнинг доимий резидентлари орасида Жиззах вилоятининг вакиллари ҳам фаоллик кўрсатишмоқда. Жумладан, ушбу ҳудуднинг 5 та вакили веб-сайт ишлаб чиқиш, талабалар давомадини камера ёрдамида текшириш, соғлиқни сақлаш тизимини автоматлаштириш, доменни рўйхатдан ўтказиш, юкларни етказиб бериш каби хизматларни таклиф қилмоқда. Ана резидентлар тўплаган бой тажриба Жиззах АТ паркнинг самарали фаолият юритишига, унинг ташкил бўлишидан кутилган натижаларга тезроқ эришишда қўл келиши шубҳасиз.\n— Ҳар бир мамлакат жозибадорлигини ошириш, унинг иқтисодиёти ва ижтимоий соҳаси учун инвестициялар жалб этишда ахборот технологияларини пухта эгаллаган ёшлар кўп нарсани ҳал қилади, — дейди Ўзбекистон Ёшлар ишлари агентлигининг Жиззах вилоят бошқармаси ахборот ва медиа бўйича мутахассиси Элдор Наврўзов. — Шунинг учун, бугун Жиззахда содир бўлган янгилик – АТ паркнинг фаолият бошлаши вилоятимиз тарихида янги саҳифани очиши муқаррар. Ушбу маскан соҳа учун етук ва малакали ёш мутахассисларни кашф қилиш, улар ёрдамида ривожланган давлатлар АТ компаниялари билан алоқаларини мустаҳкамлаш борасида амалга ошириладиган ишлар учун замин бўлишига ишонамиз.\n(Мақола “Янги Ўзбекистон” газетасининг\n2020 йил 23 сентябрь сонида чоп этилди)\nO'rtacha baholar 2.7 / 5. Baholaganlar soni: 3\nAprel 2021 (155)


Пентагон раҳбари кутилмаганда Афғонистонга келди\n13:08 / 07.09.2018\nАҚШ мудофаа вазири Жеймс Мэттис Афғонистонга эълон қилинмаган ташриф билан келди. Бу ҳақда CNN телеканали хабар бермоқда.\nТаъкидланишича, Мэттис мамлакатга 7 сентябрь, жума куни келган. Телеканал маълумотларига кўра, у эрталаб НАТОнинг Афғонистондаги миссияси бошқарувчиси генерал Скотт Миллер билан учрашув ўтказишни режалаштирганди.\nАввалроқ, Миллер мамлакатдаги НАТО миссиясининг янги раҳбари бўлгани хабар қилинганди. Таъкидланишича, қўмондонни алмаштириш маросими Кобулдаги «Қатъий қўллаб-қувватлов» миссияси қароргоҳида бўлиб ўтган. Бу лавозимни икки ярим йил давомида генерал Жон Николсон эгаллаган.\nНАТО матбуот хизматидан билдиришларича, Миллер Афғонистонда «НАТО иттифоқчиларининг самарали ва барқарор кучлари ҳамда хавфсизлик институтларини ривожлантириш бўйича саъй-ҳаракатларни давом эттиради».\nАҚШ ва толиблар ўртасидаги битим тинчликка олиб борувчи йўлнинг ниҳояси эмас, балки фақат бошланишидир - Комилов\nЎзбекистоннинг «Толибон» билан мулоқоти қандай тамойилга асосланган? Вазир изоҳ берди\nАбдулазиз Комилов: «Афғонистон масаласида «нолга тенг ўйинларда» иштирок этишга интилмаймиз»\nАбдулазиз Комилов Доҳада Залмай Халилзод билан учрашди


Нурсултон Назарбоев кекса амалдорларга: барчани 25 йил ушлаб турдик, энди кетиш вақти келди\nҚозоғистон президенти Нурсултон Назарбоев “Қозоғистон Республикасида давлат хизмати тўғрисидаги” қонунга тақиқлов қўйди, деб хабар бермоқда “Новости-Казахстан” ахборот агентлиги.\n“Бугун мен давлат хизмати тўғрисидаги қонунга тақиқлов қўйдим ва уни парламентга кўриб чиқиш учун қайтараман ва менинг ўзгартиришларимни кўриб чиқишни сўрайман. Давлат хизматчиларининг пенсия ёшига етиши билан пенсияга чиқишлари бўйича аниқ позицияни белгилаш керак. Етар, ҳаммани 25 йил ушлаб турдик, кетиш кераклигини айтдик. Барчанинг пенсияга кетиши бўйича аниқ муддат бор. Совет пайтида 2-3 йилда қўйиб юборишса, ҳамма хурсанд бўлиб кетарди. Ҳозир эса ҳеч ким кетишни истамайди”, деб айтди Нурсултон Назарбоев ҳукуматнинг кенгайтирилган йиғилишида.\n“Пенсияга кетиш бўйича аниқ муддат бор ва Қозоғистонда қанча одам пенсиядан кейин ишлаётганини биламан. Бу сиёсий давлат хизматчиларига ҳам тегишли бўлиши керак. Ягона истисно шу бўлиши мумкинки, биз қонунда президент томонидан тайинланадиган сиёсий хизматчилар лавозимлари учун президент ўз истагига кўра пенсияга чиқиш муддатини 1 йилдан 5 йилгача узайтириши мумкинлигини кўзда тутишни сўрамоқдамиз. Балки узайтирмаслиги ҳам мумкин”, деб қўшимча қилди Назарбоев.\n“Қозоғистон Республикасида давлат хизмати тўғрисидаги” қонун 22 октябрда парламент томонидан қабул қилинди. Қонуннинг асосий мақсади давлат хизматига ишга кириш, уни ўтиш ва тугатиш бўйича ижтимоий алоқаларни тартибга солишдан иборат. Қонун давлат хизмати тамойиллари, Қозоғистон давлат хизматчиларининг ҳуқуқий ҳолати ва мавқеи, давлат хизматига кириш шартлари ва уни ўтиш тартибини белгилайди.


News FeedProducts Topics 10 815Photos 16 378Videos 281Participants 409 636\nАССАЛАМУ АЪЛАЙКУМ АЗИЗ ЮРДОШЛАР! МОСКВА ШАХРИДА Сотувда электрон ручкали Куръон китоблар бор! ҚОЛАВЕРСА, СИФАТЛИ ТЕЛЕВИЗИОРЛАРНИ ОМБОРДАН ОПТОМ НАРХДА ХАРИД ҚИЛИШИНГИЗ МУМКИН! Тажвид коидалари билан! Хар хил миллат таржималари ва тавсирлари билан! Юкори сифатли аудиозапись Араб алифбоси бор! ⏯ Нашидлар бор Дунёни барча машхур корилари кироати ёзилган! НАРХЛАРИ: 3500₽ каттаси 3000₽ кичкинаси! Мурожаат учун: +79998980028 WhatsApp хам бор! Кушимча маълумотларни WhatsApp о\nМа ша Аллаҳ____♡\nАзиз дадажонлар болангизга Мехр беришдан чарчаманг. Айниқса Қизингиз учун бу ўта мухим!\nОна ўғлига қўнғироқ қилди. Ёдгор: Алло… Она: Ўғлим қаердасан? Онасини саволидан Ёдгорни энсаси қотиб, жахли чиқди. Ёдгор: Ҳа, она бирон нима керакмиди? Мен чиқиб кетаётган эдим. Она: Бозор ўчарим кўпайиб, халталарим оғирлашиб кетганини сезмай қолибман. Келиб менга қарашиб юбор, кейин ишларини секин қилаверасан. Мен келишингни шу ерда қимирламай кутиб тураман. Ёдгор: Онааа, мени вақтим йўқ. Мухим учрашувим бор. Она: Роббим бошқа сенга ишим тушгудай қилмасин, ўзим бир амалларман, бўпти хайр. Ёдгор\nadded yesterday at 04:47\nadded November 11 at 22:14\nadded November 11 at 20:30\nadded November 11 at 18:00\nAll 10 815\n409 636 participants in the group\n🌺🌷малика🌸💐 🌸🌷 tj💐🌺💐🌺🌷🌹\nМаладест акили гап булибди лекин шу гап хамма синганлар учун хаёт тугаса алакачон мани хаётим тугаб кетарди


Атир танлашнинг 12 қодаси - 18 Октября 2014 - BEPUL MP3 KO'CHIRISH, VIDEO KLIP, FOTO SURATLAR, YANGI\nВоскресенье, 2021-09-19, 1:21 PM\nГлавная / Bosh sahifa » 2014 » Октябрь » 18 » Атир танлашнинг 12 қодаси\nАтир танлашни ёр танлашга ўхшатиш мумкин, нима дедингиз?! Базилари бир ҳидлашдаёқ дидингизга мос тушмаса, бошқасини бутун умрга ҳамроҳ қилиб олишингиз ҳеч гап эмас. Сизнинг «ёрижон»ингизга айланадиган ўша ифорни топишда мутахассислардан олинган маслаҳатлар асқотади деган умиддамиз.\n1. Биринчи учрашувга тонг саҳардан отланганингиз маъқул. Чунки кечга томон баданимизга турли ҳидлар ўтириб қолади, яна чарчоқ туфайли ифорга тўғри баҳо бера олмаймиз.\n2. Ҳайз кўрганда ёки унга бир неча кун қолганда ҳидларга нисбатан сезувчанлигимиз сусаяди. Бу пайтда атир-упа танлаш «маросим»ини бир муддат кечиктириб туриш тавсия қилинади.\n3. Атирларни асло қопқоғидан ҳидламанг. Чунки унинг таркибидаги спирт нафас йўлларидаги нерв рецепторларини қўзағатади ва бурнимиз ифорларни бор таровати билан ҳис этиш қобилиятини йўқотади. Шунинг учун атирни аввал махсус тасма (блоттер)га сепиб, 10 дақиқадан сўнггина ҳидланг. Ифор кўнглингизга ўтиргач, албатта, баданга сепиб кўринг.\n4. Эътибор қилган бўлсангиз, дўконларда бир неча атир ифоридан маст бўлганимиздан сўнг қаҳва ҳидлашни тавсия қилишади. Аслида ҳам қаҳва ҳид билиш қобилиятини тиклашга қодирми, ёки бу маркетологларнинг навбатдаги найрангими, бунинг ҳанузгача аниқ жавоби йўқ.\n5. Одамлар орасида енгил гуллар ифори ёш қизлар учун, ўткирроқлари эса катта ёшдаги аёлларга муносиб деган қарашлар бор. Бироқ биз яшаётган замонда ҳамма нарса нисбий эканлигини эътибордан қочирманг. Асосийси, ифор сизнинг табиатинизга, феъл-атворингизга мос тушсин.\n6. Агар ифорингиз имкон қадар узоқ муддат таралиб туришини истасангиз, қутисидаги ёзувларга эътибор беринг. «Parfume» ёки «Extrait» сўзлариги кўзингиз тушса, билингки, танлаганингиз энг афзали. Яна бир гап, бундай лаззат чўнтагингизга сезиларли таъсир кўрсатса-да, кун давомида ундан баҳраманд бўлиш кайфиятингизни кўтаради.\n7. «Рarfum de toilette», «eau de parfum» деган ёзувлар атирингиз таркибида эфир мойлари озлигини, ўз-ўзидан улар нисбатан камроқ вақт давомида бўй таратишини билдиради.\n8. «Еau de toilette» (EDT) турдаги атирлар энг кўп тарқалган бўлиб, кун давомида бир неча бор фойдаланганлигингиз туфайли тез тугаб қолади. Ҳиди ҳам кўпи билан 2-3 соатгина сақланади.\n9. Мутахассислар атирларни танамизнинг нақд 16 нуқтасига суртиш ифорнинг гулгун таралишига ёрдам беришини таъкидлашмоқда. Айниқса, атирни чакка, тирсак, билак, кўкрак қафасининг маркази, оёқнинг тиззадан пастки қисми ва тўпиққа, бўйин, қулоқдан саккиз сантиметр пастга сепсангиз, ифори ҳам ўзингизни, ҳам атрофдагиларни хушнуд этади.\n10. Атир сотиб олдингиз-у, бўйи ўткирлиги туфайли баданингизга сепишни истамасангиз, уни ҳавога сепиб, сўнг ўзингизни ифор оғушига уринг.\n11. Атирлар қуруқ терига сепилганда узоқ муддат сақланмайди. Чунки тери унинг таркибидаги эфир мойларини тез сингдириб олади ва хушбўй ис дарров буғланиб кетади. Шу сабаб иложи борича нам баданга атир сепинг. Устидан ҳидсиз юмшатувчи крем суртиб олинг.\n12. Шунингдек, атир танлашда куннинг қай пайтида ундай фойдаланишингизни ҳам инобатга олинг. Кундалик сепиш учун енгилроғини, тўй-тантаналар, базм кечаларига ўткирроқ бўй таратувчиларидан пуркаб олинг.\nКатегория: Foydali maslahatlar / Полезны советы | Просмотров: 2223 | Добавил: maslahatlar, Maslahat bering, маслахат, tekin maslahat, foydali, маслахат беринг, текин маслахат, полезные советы, Maslahat | Рейтинг: 0.0/0


Сув ўрнига пуфакчалардан иборат соҳилда дам олишни истайсизми? (Фото) 12.01.2017, 16:15 | hordiq.uz, Хорижда Нью-Йоркнинг Snarkitecture рассомлар гуруҳи соябон ва шезлонглар билан жиҳозланган қирғоқ тасвирланган «Соҳил» инсталляциясини яратди. Бироқ улар сув ўрнига миллион оқ пуфакчалардан фойдаланишди.\n«Соҳил» биринчи марта Вашингтондаги Миллий қурилиш музейида намойиш этилди. Ҳозирда инсталляция Сиднейдаги шаҳар фестивалида бўлиб, афтидан, австралияликларга жуда маъқул келмоқда.\nМуносабат билдиринг Отменить ответ\tСизнинг e-mail манзилингиз сайтда қайд этилмаган. Чунки сиз ҳали изоҳ ёзмадингиз. Изоҳ йўллаётганда юлдузчали қаторлар албатта тўлдирилиши лозим *Изоҳ Исмингиз * E-mail * Сайт Пожалуйста, введите ответ цифрами:пять × 4 = Диққат! Диққат!\nБугун ўқилган саҳифалар: 11 830Бугун кирувчилар сони: 2 933Кеча кирганлар сони: 15 342 Copyright © hordiq.uz 2017. Barcha huquqlar himoyalangan.


Қайнонанинг синови қачон тугайди? » Ўзбекистон янгиликлари – Zamin.uz\nҚайнонанинг синови қачон тугайди?\nТаҳририятга бўлган қўнғироқнинг ҳар учтасидан биттасида келинлар ўзининг ҳуқуқий манфаатларини қандай тиклаш мумкинлигини сўраб мурожаат этишади: қонуний никоҳ, алимент, доимий рўйхатга қўйиш. Нега ўз ҳуқуқингизни вазиятларнинг аввалида ҳимоя қилмагансиз: тўйдан аввал ФҲДЁга бормагансиз, ажрашишдан аввал алимент бўйича келишмагансиз, доимий рўйхатга қўйилмагансиз, деб сўрасак, қайнонаси «Олдин синовимдан ўтинг», деганини айтишади. Бу қандай синов бўлдики, бир уйда яшаб туриб, қариндошликни тан ола туриб, наслни давом эттиришни шу келинга ишона туриб, лекин уни тан олмасликка сабаб бўлса? Бу сафар «Менинг оилам»да ана шу мавзу бўйича гаплашамиз.\n«Қонуний никоҳим йўқ...»\nНигора, 25 ёш: — Турмуш ўртоғим 29 ёшда, битта боламиз бор. Иккинчи фарзандимга ҳомиладорман. Лекин ўйлаб ўйимга етолмаяпман. Ўртада қонуний никоҳимиз йўқ. Никоҳни расмийлаштиришни на эрим, на қайнонам хоҳлайди. Турмуш ўртоғим эса яна туғишимни истамайди, «Менга бола керакмас, машина олишим керак», дейди. Қайнонам эса «Ўғлим ҳали ёш, яна ота бўлишга тайёрмас, бу болани олдириб ташланг, ЗАГСдан эса ҳозир ўтказмайман, олдин синовимдан ўтинг», деб оғзимга уради. Мен эса тирик жонни олдириб ташлашни истамайман, аммо яна туғсам, қонуний никоҳдан ўтмай ажрашиб кетсак, икки бола билан қаёққа бориб, нима қиламан?!\nМулоҳаза: Ўзбекистон Республикасининг Оила кодекси 13-моддасида «...Алоҳида ҳолатлар (ҳомиладорлик, бола туғилиши, бир тарафнинг касаллиги ва бошқалар)да никоҳ ариза берилган куни тузилиши мумкин...», деб ёзиб қўйилган. Демак, никоҳингизни бир кун ичида ҳам қонунийлаштириб олишингиз мумкин. Келин ва она сифатида қонунлардан муносиб жавобингизни оласиз, дейлик, ўртада фарзанд бўлгани учун ҳам ажрашган тақдирингизда унинг отасидан алимент талаб қилишингизга ҳеч нима дахл қилмайди. Бироқ.... уйингиздаги «синовчи»ларнинг дунёқарашини ўзгартира олмасангиз, ҳуқуқий мақомга эга бўлмаган никоҳингиз сизга кўп муаммолар туғдириши ҳеч гап эмас. Маслаҳатни аввало сизга эмас, қайнонангиз ва эрингизга айтишни жоиз деб билдик.\nҲурматли Бувижон! Сизга «қадрли қайнона» деб мурожаат қилмаганимиз боиси, сизни бувига айлантирган шу келинингиз олдида аллақачон инсонийлик бурчингиз ва масъулиятингиз борлигини эслатиб қўйишдир. Келинингиз кўнглингизга ўтирмаётган экан, нега ҳозир жавобини бериб юбормаяпсиз? Синовингизнинг тугаш муддати борми ўзи? Яна неча йил керак, 5 йилми, 10 йилми? Ўттизга кириб қўйган ўғлингизнини бола деб атаб, яна қанча юрмоқчисиз? Нимадан қўрқаяпсиз: келинингиз уйингизни елкасига ортиб қочиб кетадими ёки ўғлингизни сиздан тортиб оладими? Ўша «никоҳ гувоҳномаси» деб аталган бир парча қоғоз шу келинга нима учун муҳим, биласизми? Унинг нияти сиз билан қонун талашиб юриш эмас. У мана шу оилада муваққат эмас, бутунлай қолмоқчи! Сизлар уни қабул қилганингизга мутлоқ ишонмоқчи, холос! Бировнинг боласи ёлланма ишчимидики, куч-қуввати борида ишлатиб, туғдириб, сўнг истаган пайтда жўнатиб юборсангиз? Келин овқатингизни пишириб, кирингизни ювиб, иссиқ-совуғингиздан хабар олиб, ўғлингизнинг хизматини қилса ҳам, унга келинлик бахтини бермай бахиллик қилмаяпсизми? Поликлиникага чиқса, ё паспортидаги доимий рўйхат муҳрини сўрашади, ёки никоҳ гувоҳномасини кўрсатишини талаб қилишади. Туғруқхонага борса ҳам, боласини боғча ёки мактабга жойлаштирмоқчи бўлса ҳам худди шу аҳвол. Худди болани кўчадан орттириб келгандек, келин бечоранинг боши ҳамма ерда эгилган. Тўғри, юртимизда туғилган ва туғилажак ҳар бир бола давлат ҳимоясида. Вазият қандай бўлишидан қатъи назар инсонпарвар қонунлар ёрдамида болалар ҳуқуқлари тўлиқ ҳимояланади. Худди шу маънода, Сиз ва ўғлингизнинг бу иши, аниқроғи, чиқарган қарори сизларга ҳеч қандай қонуний устунлик бермаслигини биласизми? Яъни набираларингиз ҳаққи ўртада ЗАГС бўлмаса ҳам, сақланиб қолаверади. Ахир ўғлингиз, яъни ОТА боласига насаб берган, фарзандини тан олган, шундай эмасми? Ажратиб юборган тақдирингизда ҳам болаларга алимент тўлайди, улар ҳаётида моддий-маънавий жавобгарликни ҳис қилишга мажбур. Аччиқ гап бўлса ҳам айтамиз, бу ишингиз содда муғомбирнинг бефойда ишига ўхшайди. Қўйинг, келин сизга ёқмаса ҳам, болангиз битта турмушида тинчисин. Ёшингиз катта, тажрибангиз ҳамманикидан кўп, кўрган-кечирганларингиз ҳаққи-ҳурмати келинингиз билан яхши гумонда яшанг. Бировнинг боласини калака қилиш сизга ярашадими? Ўйлайсизки, бир ёмони кетиб, иккинчи яхшиси келади. Ҳеч унақа бўлмайди: яна уйлантириб, яна тўй қилиб, яна янги келин билан муроса қилиб, яна унинг бола туғишини кутиб яшашга сабрингиз етармикан?\nҲурматли Ота! Сизга ҳам «қадрли ЭР» деб мурожаат қилмаётганимиз боисини тушунгандирсиз. Улов сотиб олиш учун иккинчи бола сизга халақит қилишини айта олган экансиз, демак, онангиз тўғри фаҳмлабди, ҳали маънан анча ёш экансиз. Боланинг ризқини Яратганнинг ўзи беришини, ўн йил йиғинсангиз ҳам, оилангизда бебарака ва файзсиз ишлар бўлаверса (бола олдириш, ажрашиш), орзуларингизга етмаслигингизни мулоҳаза қилмабсиз-да! «Жуда яхши-да, боламни олдираман, синовингиздан ўтмасам-ўтмабман, ота уйимга кетаман», деб хотинингиз кўч-кўронини йиғиштириб, отасиникига қайтиб кетганида уйингиздаги аҳволни кўринг. Ёки қонуний никоҳни расмийлаштирмай туриб, хотинни кўпайтиришни ният қилганмисиз? Ўзбекистон Республикаси Жиноят Кодексининг 126-моддасида: «Кўп хотинли бўлиш, яъни умумий рўзғор асосида икки ёки ундан ортиқ хотин билан эр-хотин бўлиб яшаш — энг кам ойлик иш ҳақининг эллик бараваридан юз бараваригача миқдорда жарима ёки уч йилгача ахлоқ тузатиш ишлари ёки бир йилдан уч йилгача озодликни чеклаш ёхуд уч йилгача озодликдан маҳрум қилиш билан жазоланади», деб ёзиб қўйилганидан хабарингиз борми? Диний жиҳатдан олиб қараганда ҳам қўш хотинлик шартларини бажара олиш жуда мураккаб иш: ҳам моддий, ҳам маънавий эътиборни таъминлай олишингизга кўзингиз етадими? Иккинчи болани боқа олишга қурбингиз етишидан шубҳа қилаяпсиз-у, хотинингизни синовдан ўтказишга бунча иштиёқмандсиз? Наҳотки, тўлақонли оила бўлиб яшашга қизиқмасангиз? Онангизнинг тазйиқи остида мана шундай ҳаракатсизлик йўлини танлаган бўлсангиз, мулоҳаза қилинг: оила сизники, бахтли бўлиш учун аввало сиз ҳаракат қилишингиз керак. Аслида, аввал бошдан ниятни тўғри қилиш керак эди. Ўйлаб кўринг, балки оилангиздаги жанжаллар мана шу никоҳ гувоҳномасини деб бўлаётгандир? Хотинингиз ЗАГСдан ўтмай, сиз билан оила қуришга, сизни ОТА қилишга рози бўлган экан, яна Она бўлишни истаётган экан, шу кичик бир илтимосини ерда қолдирманг. Тўғри, болани кўпайтирмаслик ёки қонуний никоҳ тузмаётганингизнинг ўзига яраша, сиз асосли деб ўйлайдиган сабаблари борлиги аниқ. Балки ажрашмоқчидирсиз?! Бироқ танингизга ўйлаб кўринг, ажрашгач, қулоғингиз, ҳаётингиз тинчийдими? Ҳаммасини ижобий ҳал қила олишингизга ишончингиз комил бўлса, оилага бефарқлик ва мужмаллик йўлидан воз кечинг-у муайян қарор қабул қилинг. Аминмизки, ЭРКАК сифатида қабул қилган қарорингиз ҳаммангиз учун фойдали бўлади.\nАзиз қизлар, тўртта чиройли кўйлак ва ваъдаларга ишониб, турмушга чиқишдан аввал оилавий ҳаётингизнинг ҳуқуқий мақоми қандай бўлишини аниқлаб олинг. Никоҳни расмийлаштириш, келинлик фамилиясига ўтиш ёки ўтмаслик, ўз вақтида паспорт алмаштириш, доимий рўйхатга қўйиш каби масалаларга бефарқ бўлманг.\nОта-оналар, болангизни бегона уйга узата туриб, қудаларингиз билан келишиб олинг.\nДарвоқе, никоҳга киришувчилар! Ўзбекистон Республикаси Оила Кодексини ўрганиб чиқсангиз, ҳуқуқ ва мажбуриятларингиз ҳақида анча аниқ тасаввур ҳосил қиласиз. Унда никоҳдан ўтишдан тортиб, никоҳ шартномаси тузиш, фарзанд олдидаги ҳуқуқ ва бурчларингиз билан танишасиз.\nМақолани ҳуқуқшунос Хушнуд Худойбердиев тавсиялари асосида Азиза Қурбонова тайёрлади.\nМанба: «Суғдиёна» газетаси.\nЯхши келиннинг 10 белгиси\n22:19 / 11-09-2017\n50 йил бахтли турмуш кечирган оиланинг ёшларга маслаҳати\n13:31 / 06-08-2017\nТўйдан олдин фотосессия қилдириш гуноҳми?\n21:58 / 27-03-2017\nЧиққан қиз чиғириқдан нари…ми?\n13:45 / 26-11-2016\nИккинчи турмуш "Кўрпанинг ямоғи"ми?\n10:14 / 23-11-2016


2018 йил 1 январидан жисмоний шахсларнинг мол-мулкига солинадиган солиқ ставкасига ўзгартишлар киритилди. Бу ҳам солиқ ставкаси, ҳам солиқни белгилаш объектларида амалга оширилди. Яъни, 1 январдан эътиборан уй-жой мулкдорлари мол-мулк солиғини тўлашда янгиланган ставкада ва уйнинг ўзгартирилган кадастр нархидан келиб чиққан ҳолда солиқ тўлайди.\nБунда ҳисоблаш қайтарзда амалга оширилади, ким, қайси мезонлар асосида баҳолайди? Хусусан, Тошкент шаҳри мисолида 1 млрд сўмлик ва ундан қиммат уйлар эгалари қанча солиқ, ундан анча арзон хонадонлар мулкдорлари қанча солиқ тўлайди?\nХалқаро Пресс-клубнинг 11 январда ташкил этилган сессиясида шу каби саволларга ойдинлик киритилди.\nДавлат солиқ қўмитаси раиси ўринбосари Назарали Норбоев\n“Илгари ҳам уйларнинг кадастр нархидан келиб чиққан ҳолда мол-мулк солиғи тўлаб келганмиз. Янги киритилган меъёрдан келиб чиқиб, уй-жойлар бозор нархига яқинлаштирилган кадастр нархида ҳисоблаб тўланади. Бундан кейин уй-жойи қиммат мулк эгалари кўпроқ солиқ тўлайди”, - деди Давлат солиқ қўмитаси раиси ўринбосари Назарали Норбоев.\nБу масалага Иқтисодиёт вазирининг биринчи ўринбосари Мубин Мирзаев ҳам аниқлик киритди.\n“Янги тизимга ўтилганидан кейин уйлар қандай баҳоланади ўзи? Вазирлар Маҳкамаси томонидан тартиб ишлар чиқилди. Унга мувофиқ, уйлар турларга бўлинди: пишиқ ғиштдан, хом ғиштдан, бетондан қурилган ёки пахса уйларга. Бу уйларнинг 1 метр квадратига қилинган харажати ҳисоб-китоб қилинди. Масалан, пишиқ ғишт уйнинг 1 метр квадратига 2,5 млн сарфланди. Бу қиймат уйнинг умумий майдонига кўпайтирилади.\nМисол учун 100 метр квадратлик уй 2,5 млн сўмга кўпайтирилиб, кадастр нархи белгиланади. Бу 250 млн сўмни ташкил этади. Ушбу уй ёки хонадон эгаси 0,2 фоиз миқдорида, яъни 500 минг сўм мол-мулк солиғи тўлайди. Мана шу тартиб Вазирлар Маҳкамаси томонидан тасдиқланган. Ергеодезкадастр айни мезон билан уйларни қайта баҳолайди ва маълумотларни солиқ қўмитасига тақдим этади. Қўмита ушбу маблағларни ундириш чораларини кўради”, - деди Иқтисодиёт вазирининг биринчи ўринбосари.


Етакчи партия муаммони ҳал этмоқда\nВилоятимизда ишсизлик даражаси жорий йилнинг биринчи чорагида 5,2 фоизни ташкил қилди. “AMANAT” партияси Туркистон вилоят филиалининг жамоат қабулхоналарига ишга жойлашиш, ноқонуний ишдан бўшатиш, меҳнат ҳақини ундириш масалалари юзасидан тез-тез арз-шикоятлар келади.\nЙил бошидан буён 5500дан зиёд ариза рўйхатга олинган бўлса, шундан 500тадан кўпроғи юқорида қайд этилган масалаларга оид. Етакчи партия соҳадаги муаммоларни ҳал этишга киришган. Масалан, июнь ойида партия аралашуви билан бир неча фуқаро ишга жойлашди.\nСайрам туман маслаҳати депутатлари А. Узоқова, А. Исоқов ва А. Тойжонов партия бўлимининг жамоат қабулхонасида фуқароларни арз-шикоятлари бўйича қабул қилди. Қорамуртда истиқомат қилувчи Н. Иристоева III гуруҳ ногирони. Унинг қандайдир ишга жойлашиши қийин масалага айланган. З. Бойзоқовани ҳам ишсизлик масаласи қийнамоқда. Депутатлар туман бандлик маркази ва хусусий тадбиркорлар билан мулоқотда бўлгач, мурожаатлар ижобий ҳал этилди.\nН. Иристоева “ҚарамуртГаз” МЧБга, З. Бойзоқова эса “Балдаурен” болалар боғчасига ишга жойлашишлари учун йўлланма берилди.\nЎрдабоши туман филиалининг жамоат қабулхонасида ҳам ишсизлик масаласи ижобий ҳал этилди. Туман маслаҳати депутати, фракция аъзоси А. Жўргенбайнинг қабулида бўлган А. Султанова ошпаз мутахассислиги бўйича ишга жойлашиш учун ёрдам сўради. У Темирлан қишлоғидаги тўйхоналарнинг бирига ишга қабул қилинди.\nМақтаарал туман маслаҳати депутати С. Кенжебаев туман партия филиалининг жамоат қабулхонасида маҳаллий аҳоли учун қабул уюштирди. Бирлик қишлоғида яшовчи Р. Абилханов Ёшлар имконият марказида меҳнат фаолиятини давом эттиришидан мамнун бўлди.\n“AMANAT” партияси Туркистон вилоят филиалининг матбуот хизмати, 2022-06-14, 04:24 57\nИстиқболли йўналишлар белгиланди 57\nЎ. ШЎКЕЕВ: ''Туркистон тараққиётининг иккинчи босқичига қадам қўймоқда'' 74


Тошкентда ҳаромий Ислом Каримнинг ҳайкали очилди, ўзбеклар уни улоқтирадиган кун ҳам келади - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n20:35 - Тошкентда ҳаромий Ислом Каримнинг ҳайкали очилди, ўзбеклар уни улоқтирадиган кун ҳам келади\nБугун Оқсарой резиденцияси олдида марҳум президент Ислом Карим ҳайкалининг тантанали очилиш маросими бўлиб ўтди. Тантанада президент Шавкат Мирзиё, Ислом Каримовнинг беваси Татьяна Карим, Бош вазир Абдулла Арип ва унинг ўринбосарлари, вазирликларнинг масъул раҳбарлари, парламент ва жамоатчилик вакиллари иштирок этди. Шунингдек, йиғилганлар орасида ҳозир қамоқда бўлган Гулнора Каримнинг қизи Иймона ҳам пайдо бўлди. У холаси Фуҳуша-2 билан бобосининг пойини зиёрат қилгани келибди.\nҲайкал муаллифи Илҳом Жабборов бўлиб, у Ислом Карим ҳайкалини яратиш бўйича халқаро танлов ғолиби бўлган эди. Яқин кунларда Қашқадарё вилояти маркази Қарши шаҳрида ҳам Ислом Каримга ҳайкал ўрнатилиши кутилмоқда.\nҲайкал ўрнатиш бугун осон иш. Ўтган асрларнинг ўрталарида СССРда ҳар бурчаги Ленин ва Сталиннинг ҳайкаллари билан тўлатилган эди. Ҳозир улар ахлатхоналарда. Ҳаромий Ислом Каримнинг ҳайкалларинигина эмас, унинг ҳокини ҳам ҳам ўзбек халқи ахлатхоналарга улоқтирадиган кунлар тезда келади.


ОЧЛ. Сервер Жепаровнинг клуби ОФКга шикоят қилди / Olamsport.com\n08 мар 11:41\nОЧЛ. Сервер Жепаровнинг клуби ОФКга шикоят қилди\nТеглар : ОЧЛИстиқлолЖепаров\nҲамюртимиз Сервер Жепаров тўп сураётган Эроннинг "Истиқлол" клуби ОФКга малайзиялик ҳакам устидан шикоят хати ёзди.\nБунга сабаб ОЧЛ 3-тур доирасида ўтказилган "Ал Айн" - "Истиқлол" баҳсини бошқарган Моҳд Амирул Изваннинг теҳронликлар дарвозасига икки бор пенальти қўйгани бўлди.\nТакрорий вазиятлар шуни кўрсатдики, бу ерда малайзиялик рефери хатога йўл қўйган. Учрашувда ғолиб аниқланмади, ўйин 2:2 ҳисобида якун топди. Мазкур баҳсда Сервер Жепаров ҳам иштирок этди. "Истиқлол" ғалаба қозона олмагач, клуб ОФКга расмий шикоят йўллади. Ҳозирча ташкилотнинг шикоятга нима деб жавоб бериши маълум эмас.\nОЧЛ 3-тур якунларига кўра, "Истиқлол" 5 очко билан гуруҳда пешқадамлик қилишда давом этмоқда. "Ал Айн" эса 3 очко билан учинчи ўринда боряпти. 12 март куни ушбу жамоалар Теҳрондаги "Озоди" стадионида баҳс олиб боришади.\nОЧЛ. H гуруҳида плей-оффга чиққан жамоалар номи маълум 0\nЎзбекча трансфер: Сервер Жепаров неча миллионга сотилган? 0\n"Ғалабамни ота-онам ва фарзандларимга бағишлайман", - Истам Қудратов 0


Россия Федерациясида 2021 йилда хориждан келган меҳнат мигрантларига рухсат этилган фаолият турлари - Hudud24.uz\nLife styleРоссия Федерациясида 2021 йилда хориждан келган меҳнат мигрантларига рухсат этилган фаолият турлари\nРоссия Федерациясида 2021 йилда хориждан келган меҳнат мигрантларига рухсат этилган фаолият турлари\n09:45 / 13-07-2021\n2020 йил 12 ноябрда Россия Федерациясининг бош вазири ҳукуматнинг 1823-сонли фармонини имзолади. Унда чет эллик ишчиларнинг 2021 йилга мўлжалланган иқтисодий фаолиятнинг айрим турларига рухсат берилиши белгиланди.\nФармонга мувофиқ, 2021 йилга нисбатан қурилиш соҳасида ишлайдиганларнинг умумий сонидан 80 фоизгача, кўчмас мулкни бошқариш бинолар ва ҳудудларни сақлаш соҳасида 70 фоизгача хорижий ишчиларни жалб қилиш мумкин бўлади.\n2021 йилда қуйидаги йўналишлар бўйича 50 фоизгача чет эллик ишчиларни жалб қилиш мумкин бўлади:\n✔ўрмон хўжалиги ва дарахтларни кесиш;\n✔ёғочни қайта ишлаш ёғоч маҳсулотларини ишлаб чиқариш(мебелдан ташқари);\n✔ сомон ва ўрмон, ёғоч хомашёси ва қайта ишланмаган ёғочни улгуржи савдоси, ёғочни улгуржи савдоси.\nШунингдек, фармонга биноан, 2021 йилда четдан келган фуқароларни дорихоналарда ишлашга, шунингдек стационар бўлмаган савдо объектларида ва бозорларда, шунингдек, дўкон, савдо расталари ва бозорларнинг ташқарисида чакана савдога жалб қилиш тақиқланди.\nСпорт соҳасида чет эллик ишчиларнинг рухсат этилган улуши 2021 йилда ишчилар умумий сонининг 25 фоизини, юк транспорти ва қуруқликдаги йўловчилар транспорти соҳасида 24 фоизни ташкил этади.\nАлкоголли ичимликлар, шу жумладан, пивонинг чакана савдосида, шунингдек, ихтисослашган дўконларда тамаки маҳсулотларининг чакана савдоси 15 фоизни ташкил этади.\nЖаҳон 11:40 / 18-09-2021\nПрезидент Шавкат Мирзиёев Шанхай ҳамкорлик ташкилоти Давлат раҳбарлари кенгашининг юбилей мажлисида иштирок этди\nЖаҳон 16:39 / 17-09-2021\nЎзбекистон Шанхай ҳамкорлик ташкилотига 2021-2022 йилларда раислик қилади\nЖаҳон 15:03 / 17-09-2021


ИИБининг “қулоғи” ҳуқуқ ҳимоячисининг уйига бостириб кирган. « O'zbekiston ERK Demokratik Partiyasi\n31 August 2021 - 11:06\nМаълумингизким шу йилнинг май ойида Ўзбекистон “ЭРК” Демократик партиясининг новбатдаги Қурултойи “Ўзбекистон Республикаси Президентлигига номзод”и кўрсатилган, Жаҳонгир Отажонов уйида бўлиши керак эди. Афсуски… Ҳукумат “куч”лар, “уюшган тўда” шаллоқи хотин-қизлар Ўзбекистон ичида фаолият кўрсатиб келаётган муҳолифатчиларнинг уйларига бостириб кириб “провокация” уюштиришди.\nАна шундай “провокация”лардан яна бири “ЭРК” партиясининг аъзоси, ҳуқуқ ҳимоячиси Фахриддин Тиллаевга нисбатан уюштирилмоқда. Куни-кеча Тошкент шаҳри Чилонзор тумани 7-даҳа 50-уй, 44-хонадонида доимий равишда яшовчи фуқаро ҳуқуқ ҳимоячиси, муҳолифат аъзоси Фахриддин Тиллаев билан учрашдик ва у билан суҳбатлар олиб бордик. Унинг сўзига қараганда эса, “Мен бир хонали уйимни соттиб, ўғлим Одилбекнинг тўй ҳаражатлари учун, ишлатмоқчи бўлиб юргандим. Қонунний равишда фаолият олиб бораётган макклер Зуҳра менинг қўл телефонимга телефон қилиб,“мен орқали уйингизни сотишингиз мумкин…”деганидан сўнг, мен бир хонали уйни калитини унга топширдим. У қонунний равишда Чилонзор тумани “Уй-жой сотиш бозори”да реклама эълон қилгандирган экан.\nШундан сўнг, уйимга талабгорлар аста-секин чиқди. Бироқ… “Уйни сотиб оламан!” деган фуқаро асли Самарқанд вилояти Самарқанд шаҳри М.Улуғбек кўчаси 47 хонадонида доимий равишда яшовчи фуқаро Азизжон Рўзиев Аминович бўлиб чиқди. У аввалига уйимда 3 ой ноқонуний равишда яшаган. Бу уч ой ичида у уйимдаги барча мебель ва жиҳозларимга катта зарар етқазган. Эшик ва дераза ромларни синдирилган. Ҳожотхона “Раккавина”сидан сув келтириб, қўшним бўлмиш рус аёли Тамаранинг уйига сув ўтқазиб юборган. Шундан сўнг, қўшним Тамара менинг уйимга, совуқ ва иссиқ сув келадиган қувурларига “вентель” ўрнатиб олган. Натижада қўшним ва “олувчи” Азизжон Рўзиевлар орасида жанжал келиб чиқан. Қўшним Тамара Чилонзор тумани “Боғбон” маҳалласининг раиси Файзулло акага мурожаат қилган. Маҳалла раиси эса, “Бғбон” маҳалласининг янги участка нозири, Аҳмедов Баҳтиёрга мурожаат қилган. Участка нозири Баҳтиёр “воқеа” содир бўлган жойга бориб ўрганган ва Тамарага “вентель”ларни олиб ташланг?” деган. Тамара эса, “Вот тебя!” деб жавоб берган. Шундан сўнг, макклер Зуҳра уйимни соттиб олмоқчи бўлган, “олувдор” яъни, Азизжон Рўзиевга, “нега уйни соттиб олмоқчи эмас экансиз, унда мени алдадингиз?”деб айтган. Шунда у “сенинг ишинг бўлмасин! Мен “Новомосковский” жойдан уй сотиб олдим. Ўша уйни таъмирлаб, ундан сўнг бу ердан чиққиб кетаман” деб айтган экан….\nМен бу орада, маҳалламизнинг янги участка нозири Аҳмедов Баҳтиёрга Сурхондарё вилоятидан туриб, бир неча марта телефон қилдим ва унинг номига ариза билан мурожаат қилдим. У бўлса, “Рўзиев Азизни 10-сентябрь куни уйингиздан чиққариб юбораман. Ҳозирча у турибтурсин! Сиз озгина сабр қилинг!”деб айтди. Ундан сўнг, мен ИИВазири П.Бобожоновга, Бош Прокурор Н. Юлдошевга ва Чилонзор тумани ИИБига шикоят ариза билан мурожаат қилдим. Улар ҳаммон менинг ариза ва хатларимга жавоб берган эмас ва фуқаро Рўзиев Азизжон Аминовичга нисбатан чора кўришмаяпти…”\nБиз бу мавзуни кўттариб чиқмоқчи эмас эдик. Лекин… Фуқарога нисбатан бўлаётган босимларга қараб туролмадик.\nШу ўринда яна бир нарсани эслатиб ўтмоқчимиз. Ҳуқуқ ҳимоячиси Фахриддин Тиллаевнинг хонадонига нисбатан, Чилонзор тумани “МИБ” томонидан 7-мииллон 538 минг сўм миқдорида “Жарима” белгилланган ва унинг қўлида “Суд Ижроси” тўғрисида вараққа бор экан. Биз бу “вараққа”ни кўттариб Чилонзор тумани “МИБ”га бордик. Улар аниқ бир факт келтиролишмади. Уларнинг иддоларига кўра, 2012 йил 26 сентябрь куни Яшнобод тумани (олдинги Ҳамза тумани) суд қарорига кўра, фуқаролар Абдулло Тожибой ўғли, марҳум Нураддин Джуманиёзов ва Фахриддин Тиллаевларга нисбатан “Ўзбекистон Республикаси МЖТКсининг 208 моддаси билан айибдор” деб топиб, ҳар бирига 7 миллион 500 минг 200 сўм миқдорида жаримага тортилсин…” деб суд қарорида кўрсатилган экан. Биз “МИБ”нинг раҳбариятига кириб, фуқаро Тиллоев Фахриддинга нисбатан 2012 йил 26 сентябрь куни Яшнабод тумани 7 миллион 500 минг сўм миқдорида жаримага тортилган экан. Нега шунча йил ўттиб кетганидан кейин, энди бу масалани кўттармоқдасизлар?” деб савол билан мурожаат қилгандик. Чилонзор тумани “МИБ”нинг раҳбарияти жавоб беришдан бош тортишди. Шундан сўнг биз фуқаро ҳуқуқ ҳимоячиси Фахриддин Тиллаев билан яна шу мавзуда суҳбатга тортдик. Унинг сўзига қараганда, “менга суднинг ижро варақаси ўтган йили келган эди. Чилонзор тумани “МИБ”ига бир неча марта мурожаат қилдим. Улар менинг мурожаатларимга жавоб беришмади. Мен улардан битта нарсани талаб қилдим. Агар Сизлар тўғри қонунний йўлда бўлсангизлар. Нега менинг уйимга келиб ўрганмайсизлар? Ваҳолан-ки, Ўзбекистон Республикаси “МИБ” тўғрисидаги қонуннинг 43 моддасида, “қарздорлик ўз вақтида ўндирилмаса ва муддатидан олдин ўттиб кетган бўлса, унда бундай қарздорлик ўз-ўзидан тугатилади”деб кўрсатилган бўлса-да, булар эса, 10 йил олдинги “қарздор”ликни кўттариб, “дастак” қилиб юрибди. Бизларга нисбатан чиқарилган ўша суднинг қарори чиққан даврда “МИБ” деган валломат органни ўзи йўқ эди…”деб ўз сўзини якунлади.